
A B S T R A C T
În cadrul acestui studiu s-a incercat o prezentare sintetică a instituţiei pedepselor executabile în regim neprivativ de libertate şi a modalităţilor în care acestea pot fi puse în executare.
Astfel, a fost abordată problematica sancţiunilor penale neprivative care sunt definite în cel mai simplu mod ca acele măsuri penale care nu-l lipsesc pe individ de libertatea sa şi care îi permit să se reabiliteze fără a petrece o anumită  perioadă de timp într-un penitenciar. Aceste măsuri alternative non custodiale sunt de două tipuri şi anume: cele care implică controlul inculpaţilor şi cele care nu implică un astfel de control
.
Este demn de reţinut că sancţiunile penale neprivative de libertate nu-l  izolează pe făptuitor de familie, de modul său de viaţă obişnuit şi îi permit să se autoeduce, să-şi schimbe comportamentul antisocial şi mentalitatea care îl determină să comită infracţiuni.

De asemenea, au fost analizate din punct de vedere al dreptului comparat alternativele detenţiunii penitenciare în legislaţia altor ţări, şi anume: Belgia, Cehia, Danemarca, Finlanda, Franţa, Italia, Irlanda, Germania, Portugalia, Spania, Suedia, precum şi modalităţile de executare a pedepselor în regim neprivativ de libertate.
Nu a fost uitată nici importanţa aplicării şi executării pedepselor în regim neprivativ de libertate, cu analiza dezavantajelor pedepsei închisorii în faţa alternativelor detenţiunii penitenciare şi percepţia societăţii asupra oportunităţii aplicării sancţiunilor penale şi a măsurilor neprivative de libertate.

1. CONSIDERAŢII GENERALE

Imaginea de ansamblu a problematicii a fost abordată prin prezentarea importanţei aplicării sancţiunilor penale si a măsurilor neprivative de libertate în contextul existenţei unor dezavantaje ale pedepsei închisorii în faţa alternativelor detenţiunii penitenciare.
Sancţiunile de drept penal se pot defini, în cel mai general mod, ca fiind urmările care decurg din nerespectarea unei norme juridice penale. Ele se clasifică în primul rând în: sancţiuni penale privative de libertate şi sancţiuni penale neprivative de libertate. Acestea din urmă sunt acelea care nu-l lipsesc pe individ de libertatea sa. Ele ar trebui să se aplice mai des, deoarece privarea de libertate prezintă multe dezavantaje atât pentru individ, cât şi pentru societate în ansamblul ei.

Libertatea persoanei
 este o cerinţă esenţială într-o societate democratică
. Restrângerea libertăţii
 realizată fără un cadru normativ adecvat şi în afara unui sistem juridic
 se poate transforma în una din cele mai grave atingeri ale drepturilor fundamentale, astfel încât nu doar libertatea de mişcare ar putea fi afectată, ci libertăţi ale omului care sunt inviolabile, intangibile şi care nu pot fi limitate prin măsuri de prevenţie sau punitive (libertatea conştiinţei, a gândirii, a opiniilor de orice fel, a credinţei religioase, demnitatea umană, etc.)

Un argument care ar trebui să încurajeze instanţele să aplice sancţiunile alternative celor privative de libertate este supraaglomerarea închisorilor. 
Ea este cel mai simplu înţeleasă ca un decalaj între numărul de locuri şi cel de deţinuţi. Un alt argument în favoarea aplicării sancţiunilor neprivative de libertate este legat de resocializarea individului
.

Alternativele la sancţiunea privativă de libertate sunt de două feluri şi anume: cele  care implică supravegherea sau controlul condamnaţilor şi cele care nu necesită o astfel de supraveghere.
Printre argumentele celor care au apreciat benefică aplicarea alternativelor la detenţie se numără acelea că infractorul ar avea o şansă mai mare de îndreptare şi de reintegrare, recuperarea socială ar fi mai scurtă, iar costurile sociale mai mici, apreciindu-se că penitenciarul nu asigură reeducarea persoanei condamnate.

Contraargumentele celor ce nu sunt de acord cu aplicarea acestor măsuri sunt şi ele substanţiale: infractorul lăsat în libertate ar reprezenta un pericol pentru societate întrucât sunt mijloace insuficiente de supraveghere astfel încât ar comite şi alte infracţiuni, pedeapsa aplicată neatingându-şi scopul în acest mod şi de asemenea nu ar exista siguranţă întrucât infractorul poate recidiva şi poate avea acces la mai multe mijloace de comitere de infracţiuni în stare de libertate.

În România, cadrul legal privind executarea pedepselor neprivative de libertate este dat de Legea nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în cursul procesului penal, publicată în Monitorul Oficial nr. 513 din 14 august 2013, intrată în vigoare de la 1 februarie 2014
.
Aplicarea sancţiunilor penale, indiferent de caracterul acestora, are ca scop prevenirea săvârşirii unor noi infracţiuni. Anumite sancţiuni penale presupun executarea în regimul detenţiei (privativ de libertate, în sistem penitenciar), în timp ce altele se înfăţişează drept „alternative la pedeapsa închisorii”.

Este de remarcat că la nivelul UIniunii Europene şi internaţional există o serie de reglementări juridice care promovează necesitatea implementării sancţiunilor penale alternative la pedeapsa închisorii, dintre care amintim Regulile de la Tokyo, Regulile de la Beijing, Recomandarea Comitetului de miniştri al statelor membre UE nr. (92) 16, referitoare la Regulamentul European privind sancţiunile şi măsurile comunitare.
,,Regulile de la Tokyo’’ reprezintă un set de reguli minime care ,,reglementează participarea comunitătii şi cooperarea cu organismele internationale şi non-guvernamentale (ONG-uri), cu voluntarii în procesul implementării şi administrării măsurilor neprivative de libertate.’’

Suspendarea condiţionată a executării pedepsei se subsumează categoriei sancţiunilor penale alternative la pedeapsa închisorii şi în acest context se impune a fi percepută ca având fizionomia unei adevărate pedepse în sensul art. 52 din Codul Penal: „Pedeapsa este o măsură de constrângere şi un mijloc de reeducare a condamnatului. Prin executarea pedepsei se urmăreşte formarea unei atitudini corecte faţă de muncă, faţă de ordinea de drept şi faţă de regulile de convieţuire socială”.

Raţiunile de politică penală care fundamentează adoptarea acestei măsuri se axează în principal pe paradigma justiţiei restitutive (în antiteză cu cea a justiţiei represive clasice), care apreciază că scopul pedepsei aplicate poate fi atins în absenţa executării efective a acesteia, dată fiind periculozitatea scăzută a condamnatului, dublată de încrederea în posibilitatea îndreptării acestuia într-o anumită perioadă de timp (termen de încercare).

Nu trebuie omise consecinţele negative pe care le implică privarea de libertate şi ne referim la impactul puternic asupra status-ului psiho-fizic, înstrăinarea faţă de familie şi modul său de viaţă, contactul cu infractori recidivişti.
În această perspectivă, sancţiunile penale alternative la pedeapsa închisorii sunt definite ca substituenţi ai pedepsei închisorii, luaţi de instanţa de judecată cu ocazia  aplicării unor sancţiuni, cu consimţământul infractorului, având ca scop menţinerea acestuia în libertate (comunitate), prin limitarea unor drepturi şi libertăţi, în paralel cu exercitarea unui control din partea unor servicii de specialitate. În concordanţă cu această definiţie, s-a considerat ca principale sancţiuni penale alternative la pedeapsa închisorii: probaţiunea, amenda, munca în folosul comunităţii, suspendarea condiţionată a executării pedepsei aplicate persoanei fizice şi suspendarea executării pedepsei sub supraveghere, suspendarea executării pedepsei sub supraveghere cu obligaţia condamnatului de a presta o muncă în folosul comunităţii, amânarea aplicării pedepsei pentru persona fizică, semidetenţia (de tip italian sau francez) şi detenţiunea la sfârşit de săptămână (modelul portughez şi spaniol).
În soluţionarea conflictului creat prin săvârşirea infracţiunii, activitatea restaurativă se centrează pe prejudiciul cauzat prin infracţiune, acordându-se un interes egal victimei şi infractorului, aceştia urmând să fie în egală măsură implicaţi în înfăptuirea actului de justiţie şi să se acorde sprijin victimelor prin repararea prejudiciului cauzat acestora, în măsura şi în modalitatea dorită de aceasta. În acelaşi timp şi infractorul trebuie ajutat să înţeleagă, să accepte şi să-şi îndeplinească obligaţiile faţă de victimă şi faţă de comunitate. În realizarea justiţiei restaurative, comunitatea este factorul esenţial, care încurajează colaborarea părţilor, reabilitarea victimei, reintegrarea infractorilor. Justiţia restaurativă arată respect faţă de toate părţile implicate: victimă, infractor, comunitate.
Justiţia restaurativă, care implică o justiţie de comunitate raportată la interesele acesteia, este favorabilă introducerii sancţiunilor comunitare ca substituenţi ai pedepsei închisorii.
Corelativ, trebuie reţinute avantajele incontestabile de natură socială şi economică pe care le relevă neexecutarea pedepsei prin privarea de libertate: evitarea stigmatizării infractorilor şi etichetarea lor ca „răufăcători”, reabilitarea comportamentală şi reinserţia socială a condamnaţilor, rezolvarea problemei supraaglomerării penitenciarelor, precum şi reducerea costurilor aferente suportate de contribuabili.

În cele ce urmează vom releva aspecte de drept comparat privind regimurile de executare a sancţiunilor penale neprivative de libertate în unele state membre ale Uniunii Europene.
2. ASPECTE DE DREPT COMPARAT

BELGIA 

În Belgia, instanţa poate permite condamnatului să rămână în libertate cu condiţia ca acesta să accepte să fie pus sub supraveghere.
 Cuantumul maxim este stabilit pe baza gravităţii faptei ilicite: 2 luni pentru gravitate mică, adică aceea care poate fi pedepsită cu 1-7 zile închisoare, 3 luni pentru fapte ilicite pedepsite cu 8 zile – 5 ani.

Sentinţa penală cu suspendare şi probaţiune este prevăzută de Legea privind sentinţa condiţională cu suspendare şi probaţiunea din 29 Iunie 1964. ‘’Sursis probatoire/ Probatieuitsel’’ şi presupune ca judecătorul să dea o sentinţă (pedeapsă de până la 5 ani, pedeapsă cu muncă sau amendă), însă executarea  întregii sau unei părţi din sentinţe să fie suspendată pentru o anumită perioadă, timp în care persoana condamnată trebuie să îndeplinească anumite condiţii. 
 Durată perioadei de probaţiune este hotărâtă de către judecător şi poate varia între 1 şi 5 ani de la data pronunţării sentinţei penale. 

 
În timpul acestei perioade, dacă persoana condamnată săvârşeşte noi fapte sau încalcă termenii probaţiunii, sentinţa poate fi executată. La sfârşitul unei perioade de probaţiune fără încălcarea condiţiilor impuse, executarea sentinţei nu mai poate fi impusă. 

 - Persoana în cauză nu a fost condamnată penal anterior sau nu a primit o sentinţă cu executare mai mare de 12 luni. Sentinţa pronunţată de judecător  este una care presupune muncă sau reţinere care nu depăşeşte 5 ani. 

 - Durata probaţiunii este stabilită de către judecător şi poate să ţină între 1 şi 5 ani de la data la care a fost exprimată sentinţa, însă nu poate fi mai mare de 3 ani pentru fapte minore (se preferă amenzile, muncă în folosul comunităţii şi pedepsele de reţinere ce nu depăşesc 6 luni). 

 Consimţământul persoanei condamnate este necesar. 

 Comisia de probaţiune (autoritate administrativă) urmăreşte măsurile de probaţiune. Această comisie este compusă dintr-un magistrat (preşedintele comisiei, un avocat un şi funcţionar public numit în această funcţie pentru o perioadă de 3 ani. 

 Această autoritate este creată pe baza domiciliului pe care îl are  persoana vizată, la timpul la care s-a dat deciza finală şi nu se mai poate  schimba ulterior. 

 Atunci când persoana condamnată nu are domiciliul stabil în Belgia, Comisia de Probaţiune  este creată pe baza locului unde s-a dat sentinţa în prima instanţă. 

 
Măsurile de probaţiune sunt supervizate de un ofiţer de probaţiune aflat sub autoritatea Comisiei de Probaţiune. Ofiţerii de probaţiune sunt funcţonari publici care lucrează pentru Directoratul general al Ministerului Justiţiei şi sunt responsabili pentru asitenţa data persoanelor sub anumite hotărâri judecătoreşti date legat de măsurile de probaţiune  sau sancţiuni alternative. 

 
În această situaţie, ofiţerii de probaţiune oferă asistenţă şi coordonează activitatea pentru a asigura condiţile care au fost impuse. Ofiţerul redactează un raport către Comisia de Probaţiune. Acest raport social include un mod de aplicare al execuţiei măsurilor de probaţiune şi despre eventualele probleme care ar putea să apăra. 

 Comisia de probaţiune ia deciziile pe baza acestui raport social. Poate să adapteze măsurile noilor circumstanţe, dar nu poate să le facă mai severe, doar instanţele pot face acest lucru. 

 - Comisia de probaţiune 
 - Parchetul general 

- Jurisdicţia penală sub care se află persoana condamnată 
 Aceste autorităţi pot să revoce ‘’sursis probatoire’’ (sentinţă de probaţiune) în mod legal, atunci când persoană încalcă termenii de probaţiune, în timpul perioadei stabilite, o nouă sentinţă pentru care este condamnat fără probaţiune care depăşeşte 6 luni. 

Comisia de probaţiune raportează către Biroul procurorului general despre încălcarea termenilor de probaţiune sau la comiterea unei noi infracţiuni. Acesta cere că persoană condamnată să se prezinte în faţa unei instanţe care poate decide:

- revocarea probaţiunii şi executarea sentinţei cu executare 

 - continuarea probaţiunii cu aceeaşi termeni stabiliţi iniţial 
 - continuarea probaţiunii cu noi termeni 
 Pedeapsă cu muncă (Le peiné de travail) 

 
 Pedepsă alternativă prevăzută de Legea din 17 Aprilie 2002, care reglementează pedeapsă cu muncă drept un mijloc de pedeapsă autonom pentru fapte penale minore şi legate de activitatea poliţiei. 
 Pedeapsă cu muncă este o sentinţă pronunţată de către un judecător atunci când contravenientul a comis fapte care ar putea presupune o sentinţă de până la 5 ani. Pedeapsa cu muncă este pronunţată ca o pedeapsă principală în loc de pedepsa cu reţinerea sau amendă. 

 Judecătorul trebuie să prevadă reţinerea sau amenda care poate fi aplicabilă în caz de neexecutare a pedepsei cu muncă. ( pedeapsă în subsidiar) 

 Consimţământul persoanei condamnate este necesar. 

 Pedeapsă cu muncă nu poate fi pronunţată pentru anuminte delicte cum ar fi: luarea de ostatici, viol, hărţuire sexuală, prostituţie minoră, omucidere şi omor pentru facilitarea unui furt.
 
Durata pedepsei cu muncă nu poate fi mai mică de 20 de ore sau mai mult de 300 de ore. Ca excepţie, poate să ţină mai mult de 600 de ore dacă este vorba de recidivism. 

 - Această pedeapsă trebuie executată fără remuneraţie pentru activităţile profesionale sau educaţionale la care a fost condamnat. 

  
 - Trebuie executată în primele 12 luni de la pronunţarea hotărârii judecătoreşti. 

 
Pedeapsa cu muncă poate fi executată doar în servicii publice ale statului, oraşelor, provinciilor, comunităţilor şi regiunilor sau pentru organizaţii non-profit. 

 
Judecătorul determină durata exactă a acestei pedepse şi poate da indicaţii suplimentare legate de desfăşurarea efectivă a pedepsei. 

 
Comisia de probaţiune (autoritate administrativă) urmăreşte observarea măsurilor de probaţiune. 

 
Comisia aceasta este determinată în funcţie de domiciliul stabil al persoanei condamnate, la data primirii sentinţei.
Arestul la domiciliu a fost implementat la nivel naţional în Belgia în 2013.
 Spre deosebire de alte state în care deţinutul este obligat să poarte o brăţară de supraveghere, în Belgia, supravegherea deţinutului se face telefonic.
 Arestul la domiciliu se aplică deţinutilor care au de executat o pedeapsă de până la 3 ani.

CEHIA

Renunţarea condiţionată la pedeapsă coroborată cu supervizarea 

Conform art 48 din Legea nr. 40/2009 (Codul Penal), această pedeapsă alternativă reprezintă o decizie prin intermediul căreia instanţa renunţă în mod condiţionat la a impune pedeapsa unui inculpat dacă consideră că este necesar a urmări comportamentul inculpatului pentru o perioadă determinată de timp. Suspendarea pedepsei reprezintă, de fapt, un exemplu special de utilizare a ameninţării cu impunerea unei pedepse. Curtea pronunţă o decizie prin care îl găseşte pe inculpat vinovat dar nu îi impune nicio pedeapsă.


Instanţa poate suspenda pedeapsa persoanei condamnate:

- care comite un delict şi care îşi arată regretul faţă de fapta lui şi întreprinde o încercare efectivă de a se corecta dacă, luând în considerare natura actului pe care l-a săvârşit şi trecutul infractorului, există motive să se creadă că, considerarea cazului de către instanţă va fi suficientă corectarea infractorului;

-dacă a comis o infracţiune aflându-se într-o stare de sănătate mintală diminuată şi instanţa este de părere că terapia protectivă pe care o propune, în mod concomitent, va asigura reabilitarea infractorului şi protecţia societăţii de o manieră mai eficientă decât pedeapsa (nu şi în cazul în care infractorul şi-a indus starea de sănătate mintală redusă, chiar şi din neglijenţă, consumând o substanţă care provoacă dependenţa).


Curtea va fixa o perioadă de probaţiune de până la un an şi, concomitent, va ordona supervizarea infractorului.
A) Supervizarea

Supervizarea presupune stabilirea unui contact personal regulat al infractorului cu un ofiţer al Serviciului de Probaţiune şi Mediere, cooperarea în formularea şi realizarea programului de probaţiune aferent perioadei de probaţiune şi supervizarea obsevării condiţiilor impuse asupra infractorului de către curte sau prin aplicarea legii. Supervizarea infractorului este realizată de către ofiţerul de probaţiune.

Scopul supervizării constă în monitorizarea comportamentului infractorului precum şi în asigurarea protecţiei societăţii şi reducerea posibilităţii de a se repeta respectiva infracţiune. Totodată, trebuie să asigure consiliere profesională şi ajutor infractorului pentru a avea o viaţă mai ordonată, în viitor.

În cazul în care Curtea ordonă supervizarea persoanei eliberate, ofiţerul de probaţiune va fi în contact permanent cu această persoană eliberată şi programul de probaţiune va fi formulat pentru cooperare cu persoana eliberată.
Persoana asupra căreia supervizarea a fost impusă, este obligată să:

- coopereze cu ofiţerul de probaţiune într-un mod determinat de către ofiţer, în baza programului său de probaţiune;

- să se înfăţişeze în faţa ofiţerului de probaţiune conform condiţiilor determinate de către ofiţer;

- să informeze ofiţerul de probaţiune cu privire la rezidenţa sa, locul de muncă, respectarea restricţiilor sau a sarcinilor impuse de către instanţă, şi alte circumstanţe care au relevanţă pentru executarea supervizării, specificate de ofiţer;

- să permită ofiţerului de probaţiune să intre în locuinţă;
B) Restricţii sau obligaţii specifice (măsuri de probaţiune)
Pe lângă ordonarea supervizării, instanţa poate (deşi nu este o atribuţie obligatorie) să impună asupra persoanei eliberate condiţionat şi alte şi restricţii sau obligaţii specifice care au rolul de a introduce ordine în modul său de viaţă. Curtea poate impune restricţii sau obligaţii specifice fără a ordona şi supervizarea. 
Legea penală nu prevede o listă de măsuri probative care pot fi impuse de către judecător către persoana inculpată. De aceea, este la aprecierea judecătorului de a stabili orice obligaţie sau restricţie care apare ca necesară, depinzând de aspectele cazului respectiv. Restricţiile şi îndatoririle corespunzătoare au rolul de a introduce ordine în viaţa infractorului; ca regulă curtea poate impune o datorie infractorului care să compenseze, în conformitate cu situaţia sa, distrugerile produse de către infracţiunea sa.            
Exemple de măsuri probative sunt:

- să ia parte la un curs de recalificare potrivit; să ia parte într-un program corespunzător de integrare socială şi reeduccare;

- să urmeze un tratament pentru a reuşi să renunţe la dependenţa de substanţe adictive, care nu este însă apreciată ca terapie protectivă conform Codului Penal;

- să ia parte la programe corespunzătoare organizate de către psihologi;

- să se abţină de la a vizita locuri necorespunzătoare, sau să participe la evenimente sportive, culturale şi sociale; să se abţină de la a juca jocuri de noroc, incluzând aici utilizarea aparatelor acţionate cu monezi şi efectuarea de pariuri.
Supervizarea şi controlul măsurilor de probaţiune este urmată de către Serviciul de Probaţiune şi Mediere.

Serviciile de probaţiune şi mediere sunt stabilite prin intermediul Legii nr 257/2000 pentru Serviciul de Mediere şi Probaţiune. Serviciul de Mediere şi Probaţiune urmăreşte să ofere o soluţie benefică social la conflictele legate de infracţiune şi, în acelaşi timp organizează şi oferă pentru o execuţie eficientă şi demnă a sentinţelor alternative şi a măsurilor cu accent pe interesele victimelor, protecţia comunităţii şi prevenirea infracţiunilor. 
Pedeapsa cu arestul la domiciliu

Reprezintă o sancţiune alternativă, prevăzută în art. 60-61, din Legea nr.40/2009 (Codul Penal). Persoana condamnată este limitată de către instanţă de a nu părăsi rezidenţa sa pe o perioadă specificată (în timpul zilelor lucrătoare de la ora 20.00 la 05.00, în timpul zilelor nelucrătoate-întreaga zi).

Curtea poate ordona pedeapsa cu arestul la domiciliu de până la doi ani dacă infractorul a comis un delict şi dacă, datorită naturii şi a gravităţii delictului comis şi a personalităţii infractorului, este posibil să se presupună că pedeapsa este suficientă (eventual adăugată unei alte sancţiuni) şi dacă infractorul oferă o promisiune scrisă că va rămâne la rezidenţa sa.

Curtea poate ordona arestul la domiciliu ca o pedeapsă independentă dacă, datorită naturii delictului comis şi a posibilităţii de reabilitare a delicventului, impunerea unei alte pedepse nu este necesară pentru îndeplinirea scopului sentinţei.

Atunci când este impusă pedeapsa cu arestul la domiciliu, curtea va determina pedeapsa alternativă (sentinţa cu închisoarea) până la un an, în cazul în care infractorul nu respectă condiţiile impuse.

Curtea poate, în acelaşi timp, impune infractorului, pentru durata pedepsei arestului la domiciliu, un număr suficient de restricţii şi obligaţii cu scopul de a introduce ordine în viaţa sa; ca regulă, infractorului îi este impus să compenseze daunele cauzate de către delictul său.
Restricţii sau obligaţii corespunzătoare (măsuri de probaţiune)

În acelaşi timp cu impunerea supravegherii, curtea poate (deşi nu trebuie în mod obligatoriu) să impună asupra persoanei eliberate condiţionat, de asemenea, restricţii sau obligaţii corespunzătoare (măsuri de probaţiune), cu scopul introducerii disciplinei în modul său de viaţă. Instanţa poate impune restricţii sau obligaţii adecvate, fără a ordona supervizarea.

Pe lângă pedepsele prevăzute de către Codul penal pentru o infracţiune specifică, alte sancţiuni, aşa cum apar prevăzute la art 52 din Codul Penal, pot fi impuse:

- Arestul la domiciliu poate să nu fie impus concomitent cu sentinţa cu închisoarea şi munca în folosul comunităţii;

- munca în folosul comunităţii nu poate fi impusă în acelaşi timp cu sentinţa cu închisoarea;

- sancţiunea financiară nu poate fi impusă concomitent cu expulzarea;

- interzicerea şederii nu poate fi impusă în acelaşi timp cu expulzarea;

Arestul la domiciliu poate fi impus separat chiar şi dacă Codul Penal nu prevede o asemenea pedeapsă. 

Supravegherea şi controlul probaţiunii este realizată de Serviciul de Probaţiune şi Mediere, ca autoritate administrativă. Serviciile de probaţiune şi mediere  sunt stabilite prin intermediul Legii nr. 257/2000. 

Munca în folosul comunităţii

Prevăzută în cuprinsul art. 62-65 din Legea nr. 40/2009 (Codul Penal), aceasta presupune îndeplinirea unui serviciu în folosul comunităţii precum întreţinerea zonelor publice, curăţarea şi întreţinerea clădirilor publice şi a străzilor şi alte sarcini similare întreprinse în folosul comunităţii, în beneficiul statului sau a altor instituţii publice beneficiare care se ocupă cu ştiinţa, cultura, educaţia, protecţia sănătăţii, prevenirea incendiilor, protecţia mediului, promovarea şi protecţia minorilor, protecţia animalelor, a activităţilor cu caracter uman, social, caritabil, religios sau a celor de sport. Munca nu trebuie întreprinsă cu scopul de a obţine beneficii materiale.

Instanţa poate impune muncă în folosul comunităţii:

- dacă infractorul a comis un delict;

- ca pedeapsă independentă dacă, datorită naturii delictului comis şi a posibilităţii reabilitării infractorului, impunerea unei alte pedepse nu este necesară pentru atingerea scopului sentinţei.

Munca în folosul comunităţii trebuie să se încadreze între 50 şi 300 de ore.
Arestul la domiciliu nu poate fi impus concomitent cu sentinţa cu închisoarea şi munca în folosul comunităţii, munca în folosul comunităţii nu poate fi impusă concomitent cu sentinţa cu închisoarea, sancţiunile financiare nu pot fi impuse în acelaşi timp cu confiscarea proprietăţii şi interzicerea şederii nu poate fi impusă concomitent cu expulzarea.

Supervizarea măsurilor de probaţiune este urmată de Serviciul de Probaţiune şi Mediere. 

Instanţa poate schimba pedeapsa de muncă în folosul comunităţii, sau partea rămasă de executat de la pedeapsa cu munca în folosul comunităţii, şi va decide în mod concomitent asupra modului de închidere a infractorului; de aceea, fiecare oră de muncă în folosul comunităţii care nu este îndeplinită, va fi considerată ca o zi de închisoare. În mod excepţional, curtea poate decide să se rămână la prestarea de muncă în folosul comunităţii sau să prelungească timpul executării acesteia, cu maxim 6 luni de zile. În acest caz, instanţa poate concomitent să impună infractorului, pentru durata pedepsei, restricţii şi îndatoriri suficiente şi să decidă asupra supervizării infractorului.
Interzicerea şederii

Reprezintă o sancţiune alternativă, prevăzută în cadrul art. 76, din Legea nr. 40/2009 (Codul Penal). Această sancţiune prevede obligaţia de a nu participa la evenimente sportive, culturale sau alte evenimente sociale precum şi obligaţia de a raporta, la intervale de timp specificate, la sediile competente ale poliţiei. Instanţa poate ordona interzicerea de a participa la evenimente sportive, culturale sau alte evenimente sociale dacă infractorul a comis o infracţiune care are legătură cu un asemenea eveniment.  
Supervizarea măsurilor de probaţiune este realizată de Serviciul de Mediere şi Probaţiune, care cooperează cu sediile competente ale poliţiei. 

Terapie protectivă

Este o sancţiune protectivă, prevăzută la art. 99 din Legea nr. 40/2009, (Codul Penal)
. Reprezintă obligaţia de a urma un tratament terapeutic în concordanţă cu ordinele profesioniştilor de la instituţia medicală sau terapeutică, pentru o perioadă determinată de timp. Persoana este în stare de libertate pe durata tratamentului terapeutic.

Curtea va impune obligaţia de a urma un tratament terapeutic conform prevederilor art. 40 (2) şi 47 (1) din Codul Penal sau în situaţia în care un infractor este lipsit de răspundere penală datorită absenţei facultăţilor mintale şi astfel ar fi periculos dacă acesta ar rămâne în libertate. Art. 40 (2) din Codul Penal specifică următoarele aspecte: curtea poate reduce din impunerea pedepsei, sub o limită legală, dacă inculpatul nu s-a indus în starea de sănătate mintală redusă, chiar şi doar din neglijenţă, consumând substanţe care provoacă dependenţa şi dacă curtea este de opinie că, referitor la starea de sănătate mintală a infractorului, o pedeapsă şi mai redusă va asigura reabilitarea infractorului. Concomitent, curtea poate ordona urmarea unui tratament protectiv.

Art. 47 (1) din Codul Penal spune faptul că instanţa poate de asemenea să se abţină de la impunerea pedepsei în cazul unui infractor dacă acesta a comis o infracţiune penală aflându-se într-o condiţie de sănătate mintală redusă şi un tratament protectiv, pe care îl impune concomitent, va asigura reabilitarea şi protecţia infractorului mai efectiv decât o pedeapsă. Cu toate acestea, dispoziţia nu va fi aplicată dacă infractorul s-a indus într-o stare de sănătate mintală redusă, chiar şi datorită neglijenţei, consmând substanţe care provoacă dependenţa.

Curtea poate de asemenea impune terapie protectivă:

- dacă infractorul a comis o infracţiune într-o stare care se apropie de nebunie şi starea de libertate a acestuia poate fi un pericol pentru ceilalţi;
- dacă un infractor care utilizează în mod excesiv substanţe care provoacă dependenţa, comite o infracţiune aflându-se sub influenţa acestora sau care are legătură cu utilizarea greşită a acestora;  instanţa nu va ordona terapie protectivă când este evident faptul că, luând în considerare persoana infractorului, această terapie nu va avea niciun rezultat.


Terapia protectivă va continua atâta vreme cât aceasta se arată necesară, dar nu va depăşi mai mult de doi ani. Încetarea terapiei protective va fi dispusă de către curte.

Interzicerea unei activităţi specifice

Conform art. 73 şi 74 din Legea nr. 40/2009 ( Codul Penal), interzicerea unei activităţi specifice reprezintă de asemenea o sancţiune alternativă. 

Curtea poate ordona interzicerea unei activităţi specifice:

- pentru o perioadă cuprinsă între 1 şi 10 ani;

- dacă infractorul în cauză a comis o infracţiune care are legătură cu o asemenea activitate, ca singură pedeapsă dacă Partea Specială din cadrul Codului Penal permite impunerea unei asemenea pedepse şi dacă, datorită infracţiunii comise şi a posibilităţii de reabilitare a infractorului, nicio altă pedeapsă nu este considerată necesară pentru a atinge scopul sentinţei.
CROAŢIA
Probaţiunea, ca sancţiune neprivativă de libertate, este aplicată în Croaţia. Conform unui studiu publicat în 2010, de către Quaker Council for European Affairs, în Croaţia sunt oferite zilnic peste 300 de termene de probaţiune. În timpul perioadei de probaţiune, infractorilor le poate fi cerut să participe la muncă în folosul comunităţii şi de asemenea le poate fi interzis accesul în anumite zone sau locuri. Cu toate acestea, probaţiunea, în cazul Croaţiei, ,,nu se aplică în cazul pedepselor pentru care a fost oferită iniţial o sentinţă cu inchisoarea mai mare de 3 ani.’’

Amenda, ca sancţiune monetară şi decizia de compensare, care presupune efectuarea unei plăţi de către inculpat către victimă, în mod direct, reprezintă alte două tipuri de sancţiuni neprivative. 

Amenzile sunt acordate, cel mai frecvent, în cazul infracţiunilor minore, precum cele ptrecute în trafic. În cazul Croaţiei, amenzile sunt prevăzute, în anumite situaţii, şi în cazul infracţiunilor privitoare la combaterea traficului de droguri, precum posesia de droguri, dar şi cu privire la infracţiunile minore săvârşite împotiva proprietăţii. În cazul infracţiunilor care se pedepsesc printr-o sentinţă cu închisoarea de cel puţin trei ani, amenda, ca sancţiune neprivativă de libertate, nu este considerată adecvată.

Munca în folosul comunităţii este de asemenea o altă sancţiune neprivativă utilizată în Croaţia. Introdusă în anul 2001, munca în folosul comunităţii se aplică doar în cazul infracţiunilor pentru care pedeapsa este de maxim 3 ani. 

O altă pedeapsă neprivativă de libertate este condamnarea cu suspendare. Conform art. (67), alin. (1) din Codul Penal, o sentinţă suspendată este o sancţiune penală care, în calitate de măsură neprivativă de libertate, consistă în sentinţa pronunţată şi perioada de timp în care pedeapsa nu va fi executată conform condiţiilor prescrise de lege.
DANEMARCA
Condamnare cu suspendare însoţită de anumite condiţii

Această măsură alternativă este prevăzută în art.56-61 din Codul Penal
. Condamnarea cu închisoarea este suspendată cu condiţia ca persoana să nu recidiveze şi ca aceasta să respecte condiţiile care îi vor fi impuse. 
Instanţa consideră faptul că nu este necesar ca pedeapsa să fie executată. O sentinţă suspendată, însoţită de anumite condiţii, poate, în principiu, fi folosită pentru toate tipurile de infracţiuni: (1) Acolo unde curtea nu găseşte niciun motiv pentru executarea unei pedepse, va fi determinat de către judecător faptul că sentinţa va fi suspendată. (2) Dacă consideră oportun, instanţa poate stabili pedeapsa şi decide faptul că executarea acesteia va fi suspendată dar şi faptul că după o perioadă de probaţiune, pedeapsa va fi anulată. 

O condiţie pentru suspendarea sentinţei esta ca persoana acuzată să nu comită o altă infracţiune penală pe durata perioadei de probaţiune şi de asemenea aceasta să respecte orice condiţii care pot fi impuse, conform art 57 din Codul Penal. Perioada de probaţiune va fi fixată de către curte şi, în general, nu va depăşi 3 ani. Cu toate acestea, în circumstanţe speciale, curtea poate fixa o perioadă de probaţiune de până la 5 ani.

Supravegherea este asigurată de cele 14 oficii regionale ale Serviciului de Probaţiune, care îşi desfăşoară activitatea sub autoritatea Departamentului de Închisori şi Probaţiune, o agenţie a Ministerului Justiţiei. 
Condamnare cu suspendare însoţită de muncă în folosul comunităţii

Codul Penal danez face referire la această sancţiune alternativă în cadrul art.62-67. Pedeapsa cu închisoarea este suspendată cu condiţia ca persoana să nu recidiveze şi totodată cu condiţia îndeplinirii muncii în folosul comunităţii (30-240 de ore).

Curtea poate considera faptul că o condamnare cu suspendare însoţită de alte condiţii este insuficientă:

1. dacă o sentinţă suspendată impusă, în acord cu regulile prevăzute în cuprinsul art.56 şi 57 Cod Penal, este considerată inadecvată; instanţa poate pronunţa o sentinţă suspendată cu condiţia îndeplinirii de muncă în folosul comunităţii, avându-se în vedere condiţia ca persoana condamnată este aptă pentru a îndeplini o asemenea pedeapsă.

2. Decizia de a suspenda încarcerarea va fi realizată în acord cu regulile prevăzute în art 56 (1) şi (2) Cod Penal.
3. Suspendarea va fi garantată cu condiţia ca infractorul condamnat să nu comită o altă infracţiune penală pe durata probaţiunii şi să îşi asume condiţiile impuse prin art.63 Cod Penal.

Autoritatea responsabilă cu luarea de măsuri în cazul încălcării condiţiilor prevăzute este Serviciul de Închisoare şi Probaţiune. În cazul încălcării condiţiilor stipulate, Departamentul pentru Închisoare şi Probaţiune decide dacă este cazul să retragă probaţiunea în schimbul sentinţei cu închisoarea.
Schimbarea încadrării penale
Ca măsură alternativă, prevăzută în cadrul art 722-723 din Legea de Administrare şi Justiţie
, se poate aplica într-un număr de cazuri, incluzând cazuri unde infracţiunea este o ofensă minoră iar pedeapsa maximă este o amendă, în cazuri unde dificultăţile şi costurile aferente procesului de prezentare a cazului în faţa curţii nu egalează importanţa cazului dar şi în cazul infractorilor tineri. Autorităţile responsabile de urmărirea penală vor decide schimbarea încadrării penale ce poate sau nu fi însoţită de alte condiţii.
FINLANDA

Închisoare condiţionată
Codul Penal al Finladei menţionează în cadrul Capitolului 2b şi al Capitolului 6, art.10, alin.2, respectiv art 10 şi 11 din Legea privind tinerii infractori (Young Offenders Act)
,.despre sentinţă cu închisoarea de maxim doi ani, ce poate fi trecută ca şi condiţionată.
Când o sentinţă cu închisoarea este impusă condiţional, îndeplinirea sentinţei este amânată în schimbul unei perioade de probaţiune. Durata perioadei de probaţiune este cuprinsă între 1 şi 3 ani. Perioada de probaţiune începe odată cu pronunţarea deciziei judecătorului. Curtea poate ordona executarea închisorii condiţionate dacă persoana acuzată comite o infracţiune pe durata perioadei de probaţiune. Un infractor care a comis infracţiunea atâta vreme cât acesta se afla sub vârsta de 21 de ani, îi poate fi impusă supravegherea pentru a anula sentinţa condiţionată emisă de către curtea districtuală. Supervizarea este ordonată dacă este considerată a îmbunătăţi viaţa socială a infractorului şi a preveni recidivismul.
Supravegehrea poate fi impusă pentru a anula sentinţa pentru infractorii tineri (cu vârsta între 15-20 de ani). Pe lângă supraveghere poate fi impusă şi o amendă. Dacă închisoarea condiţionată nu este mai mare de un an, pot fi impuse 20-29 de ore de muncă în folosul comunităţii. 

O curte este reponsabilă pentru luarea deciziilor cu privire la închisoarea condiţionată, munca în folosul comunităţii şi pedeapsa minorilor. Curtea de Apel judecă recursurile formulate împotriva deciziei curţilor districtuale.
Agenţia Sancţiunilor Penale


Există 16 oficii care se ocupă cu sancţiuni comunitare în Finlanda. Supravegherea infractorului tânăr este organizată în oraşul în care acesta locuieşte. Dacă acesta sau aceasta trăieşte într-o localitate mică în care nu se găseşte oficiu, persoane private vor îndeplini funcţia de supervizori conform anumitor cerinţe.
Munca în folosul comunităţii

Reprezintă o sancţiune alternativă care este prevăzută în Codul Penal Capitolul 6, art.11 privind serviciul comunitar.

Munca în folosul comunităţii reprezintă o sancţiune care poate fi pronunţată în locul unei sentinţe necondiţionată cu închisoarea. Constă în nu mai puţin de 20 de ore şi nu mai mult de 200 de ore de muncă neplătită, îndeplinită sub control. Un infractor care este condamnat cu o durată fixă de închisoare necondiţionată sau cu cel mult 8 luni, va fi pedepsit în schimb cu o pedeapsă care prevede munca în folosul comunităţii, însă doar în situaţia în care sentinţa de închisoare necondiţionată sau alte măsuri nu sunt considerate interdicţii la impunerea unui ordin de muncă în folosul comunităţii.

O premisă pentru impunerea unui serviciu comunitar este ca infractorul să îşi fi dat acordul său şi că acesta ori aceasta îşi va asuma îndeplinirea ordinului privind serviciul comunitar. Dacă infractorul este potrivit pentru o asemenea pedeapsă, se va stabili de către Agenţia de Sancţiuni Penale, prin intermediul unui raport care este pregătit de către cel mai apropiat oficiu de sancţiuni comunitare.

O persoană condamnată cu munca în folosul comunităţii este obligată să ia parte la redactarea planului de supraveghere dar şi la întâlnirile care au loc la oficiul sancţiunilor comunitare, conform cerinţelor serviciului comunitar. O persoană condamnată cu munca în folosul comunităţii va respecta planul şi orarul prevăzute pentru acesta şi îşi va îndeplini îndatoririle. Unui infractor nu îi este permis să folosească alcool sau să se afle sub influenţa alcoolului la locul unde îşi desfăşoară munca în folosul comunităţii. 

Penalizarea minorilor

Codul Penal prevede această sancţiune alternativă în cadrul Capitolului 6, art.10 privind pedepsele pentru minori. O pedeapsă pentru o persoană minoră, de 4 până la 12 luni, poate fi impusă pentru o infracţiune comisă la vârsta de 15-17 ani. Penalizarea minorilor constă în întâlniri supervizate, programe şi activităţi desfăşurate sub supraveghere şi consiliere cu privire la  o viitoare angajare. Unui infractor nu îi este permis să folosească alcool sau să se afle sub influenţa alcoolului, pe durata întâlnirilor supervizate.


Agenţia de Sancţiuni Penale este responsabilă pentru executarea sentinţei. Se poate folosi un supraveghetor privat pentru a ajuta, în cazul în care infractorul nu locuieşte într-un oraş în care există un oficiu de sancţiuni comunitare.

Monitorizarea electronică ar putea fi impusă în schimbul unei sentinţe necondiţionate de cel puţin 8 luni dacă infractorul este considerat a fi capabil a îndeplini sentinţa şi în cazul în care serviciul în folosul comunităţii nu poate fi pus în practică. Infractorul ar trebui să rămână acasă în situaţia în care, conform planului de executare, nu există niciun motiv acceptat pentru ca acesta să părăsească locuinţa. Infractorului îi poate fi permis să se deplaseze doar în cadrul unor zone specifice din afara locuinţei. Monitorizare electronică poate fi impusă ca o altă cerinţă pentru infractor.
FRANŢA
În sistemul francez de drept, suspendarea executării pedepsei cu regim de punere la încercare ţine seama de următoarele coordonate: sfera de aplicare vizează exclusiv infracţiunile de drept comun (crimele sau delicte); pedeapsa închisorii nu depăşeşte 5 ani; termenul de încercare este cuprins între 18 luni şi 3 ani; instanţa are posibilitatea de a dispune măsuri de asistenţă (care pot îmbrăca forma ajutorului cu caracter social).

De asemenea, semilibertatea, a cărei existenţă a fost oficializată în codul de procedură penală în 1984, reprezintă un regim de executare a pedepselor privative de libertate, care „permite condamnatului în afara penitenciarului şi fără supraveghere fie să exercite o activitate profesională, fie să urmeze un curs de pregătire profesională, un stagiu sau să practice o activitate de muncă temporară în vederea integrării sale sociale ulterioare, fie de a contribui esenţial la viaţa familiei sale, fie de a urma un tratament medical" (art. 132-25 al CP francez).

Semilibertatea poate fi aplicată ca o etapă intermediară între viaţa în detenţie şi viaţa în libertate după executarea pedepselor lungi, astfel încât ea este o etapă necesară a regimului progresiv, precedând liberarea condiţionată.

Suspendarea executarii pedepsei sub probaţiune prevăzută de art.131-40 – art.132-53 Cod penal respectiv art.739-747 din Codul de Procedura penală reprezinta exceptarea de la executarea unei pedepse cu inchisoarea in anumite conditii care sunt impuse pe o perioada de timp determinata.

Pedeapsa pronunţată de către judecator nu trebuie sa depăşească 5 ani (10 ani pentru recidivism dar partea cu probaţiune nu trebuie să depăşească 5 ani).

Perioada de probaţiune este stabilită de către instanţe cu limite între 18 luni şi 3 ani şi 5 ani pentru recidivism respectiv 7 ani pentru recidivism multiplu.

Instanţa penală nu poate decide suspendarea pedepsei pentru o persoană care deja a fost condamnată de 2 ori pentru fapte identice sau asimilate şi se află în stare de recidivism. Atunci când au fost comise infracţiuni cu violenţă, agresiune, agresiune sexuală sau dacă infracţiunea comisă prezintă circumstanţe agravante instanţele nu poate pronunţa suspendarea în totalitate a executării pedepsei.

Consimţământul persoanei condamnate nu este necesar pentru luarea deciziei 

Astfel, suspendarea pedepsei poate fi totală sau parţială, în acest din urmă caz poate fi coroborată cu pedeapsa închisorii de pînă la 5 ani cu suspendare şi probaţiune.

De asemenea, suspendarea executării pedpesei poate fi combinată cu amendă, compensare sau alte sanctiuni.

Suspendarea executării pedepsei poate fi pronunţată de către instanţe precum Tribunalul Corecţional, Curtea de Apel, tribunalele pentru azil şi instanţele pentru minori.

Judecatorul pentru aplicarea pedepselor este competent pentru a asigura urmărirea executării deciziei instanţei. De regulă, judecătorul pentru aplicarea pedepelor stabileşte serviciile de probaţiune abilitate să deruleze un program de reabilitare pentru condamnat respectiv de aplicare a măsurilor dispuse de instante.

Competenţa teritorială a judecătorului de aplicare a pedepselor este cea de la rezidenţa persoanei condamnate iar dacă nu se cunoaşte rezidenţa stabilă a persoanei în cauză competenţa revine judecătorului de la locul pronunţării sentinţei penale. 

Suspendarea executării pedepsei cu obligarea prestării de servicii în folosul comunităţii

Este o sancţiune penală alternativă la pedeapsa privativă de libertate prevăzută de art.132-54 - art.132-57 Cod penal respectiv art.747-1 – art.747-2 Cod procedură penală.

Suspendarea executării pedepsei cu condiţia de a presta servicii pentru comunitate reprezintă excepţia de la executarea pedepsei privative sub condiţia îndeplinirii de către persoana condamnată a unor servicii pe o perioada de timp determinată.

Pedeapsa cu suspendare, cu obligaţia de a efectua servicii în folosul comunităţii poate fi pronunţată în cazul în care infracţiunea comisă este o infracţiune obişnuită sau infracţiune pentru care există o pedeapsă privativă de libertate. Condiţii: Sentinţa pronunţată nu poate depăşi 5 ani; Perioada de probă se stabileşte la 18 luni.

Instanţa penală nu poate pronunţa o pedeapsă cu suspendare, cu obligaţia de a efectua servicii în folosul comunităţii pentru o persoană care a fost deja condamnată de două ori la pedepse cu suspendare pentru infracţiuni identice sau asimilate şi se află într-o stare de recidivă. Persoana condamnată trebuie să fie prezentă la şedinţă şi trebuie să fie de acord cu această măsură.

Amânarea executării pedepsei sub probaţiune este prevăzută de art. 132-63 la art.132-65 Cod penal, respectiv art. 747-3 Codul de procedură penală.

Amânarea pe o perioadă de probă permite instanţei, după pronunţarea unei decizii de condamnare, să amâne pronunţarea sentinţei la o dată ulterioară, persoana declarată vinovat trebuind să îndeplinească anumite obligaţii în această perioada sub supravegherea unui judecător pentru aplicarea pedepselor.
- Instanţa  penală trebuie să determine dacă persoana condamnată se află în curs de reintegrare, dacă prejudiciul cauzat este în curs de a fi compensat şi că orice consecinţe care fac obiectul infracţiunii vor înceta.

- Persoana condamnată trebuie să fie prezentă la şedinţă. Legea penală nu impune ca instanţa să obţină acordul persoanei, dar, în practică, este puţin probabil ca judecătorul să pronunţe o amânare în cazul în care persoana indică în mod clar în cadrul şedinţei că nu va face eforturi în acest sens.

Instanţa trebuie să stabilească perioada după care persoana declarată vinovată va trebui să compară din nou, cu scopul de a revizui sentinţa dată (această perioadă nu poate depăşi un an). 
Muncă în folosul comunităţii
Sancţiune penală alternativă prevăzută de art.131-8, 131-17
, 131-22, 131-23 şi 131-24 şi art.R131-12 la R131-34 din Codul penal respectiv art. 733-1, 733-2
 şi art.741 din Codul de procedură penală.
Reprezintă  o sancţiune care constă din muncă neremunerată, efectuată în beneficiul unei persoane juridice de drept public, o persoană juridică de drept privat sau o asociaţie autorizată să desfăşoare muncă în serviciul public.

Persoana condamnată trebuie să fie prezentă la şedinţă şi să accepte sancţiunea de muncă în folosul comunităţii. Durata de lucru nu poate fi mai mică de 20 de ore şi nici nu poate depăşi 210 de ore (120 de ore pentru infracţiunile comise de minori şi contravenţii).

Poate fi pronunţată ca o sancţiune alternativă la închisoare pentru infracţiuni pedepsite cu închisoare dar şi ca o sancţiune suplimentară. Perioada de executare trebuie să fie stabilită de către instanţa de judecată şi nu trebuie să depăşească 18 luni. Această sancţiune poate fi pronunţată de instanţe precum (Curtea de Poliţie pentru anumite infracţiuni minore), Curtea de Corecţie, Curtea de Apel şi Tribunalul pentru minori). Judecătorul pentru aplicarea pedepselor este competent să stabilească şi să supravegheze executarea pedepsei cu munca în folosul comunităţii.

El desemnează, de obicei, serviciul penitenciar de reabilitare şi de probaţiune pentru a asigura prestarea serviciilor comunitare şi a obligaţiilor stabilite de către instanţă.

Obligarea la cursuri de formare a cetăţeniei

Reprezintă o sancţiune alternativă prevăzută de art.131-5-1
 Cod Penal care constă în obligarea de către instanţă a persoanei condamnate de a finaliza un curs de formare al cărei scop este de a reaminti infractorului valorile republicane de toleranţă şi respect pentru demnitatea personală pe care se bazează societatea şi să-l facă conştient de răspunderea penală şi civilă, precum şi asupra îndatoririlor pentru viaţa în societate. 

Persoana condamnată trebuie să fie prezentă la şedinţă şi să accepte cursul de formare. Instanţa stabileşte durata cursului de formare; ea nu poate depăşi 1 lună şi 6 ore pe zi. Se poate pronunţa pentru contravenţiile şi infracţiunile minore pe care legea prevede că (exemplu: furt, daune, extorcare de fonduri, etc.). Instruirea poate fi făcută pe cheltuiala persoanei condamnate.

Această sancţiune poate fi pronunţată de instanţe precum (Curtea de Poliţie pentru anumite infracţiuni minore), Curtea de Corecţie, Curtea de Apel şi Tribunalul pentru minori).

Repararea prejudiciului
Sancţiune alternativă prevăzută de art.131-8-1 Cod Penal
 pentru infracţiuni pasibile de o pedeapsă privativă de libertate. Instanţa trebuie să stabilească perioada şi modalităţile de despăgubire care pot fi executate în natură cu acordul victimei. Instanţa trebuie să stabilească perioada maximă de închisoare sau amenda (maxim 6 luni de închisoare şi amendă de 15.000 de euro), care poate fi executat în caz de nerespectare a măsurii de reparare a prejudiciului.

Interzicerea de şedere

Sancţiune penală alternativă prevăzută de art. 131-10
, 131-11, 131-30 la 131-32 din Codul penal respectiv art. 762-1 până la art.762-5 din Codul de procedură penală.

Interzicerea de şedere înseamnă interdicţia de a apărea în anumite locuri şi pentru o anumită perioadă stabilită de instanţa de judecată în condiţiile legii.

Persoana condamnată trebuie să fie mai mică de 65 de ani la momentul judecăţii (interdicţia de şedere se încheie automat de plin drept în cazul în care persoana condamnată ajunge la această vârsta).

Interzicerea de şedere nu poate fi impusă pentru o perioadă mai mare de 5 ani pentru contravenţii şi 10 ani pentru o infracţiune.

Instanţa trebuie să stabilească lista de locuri interzise. Instanţa poate supune persoana condamnată în cursul acestei măsuri la măsuri suplimentare de supraveghere.
Supravegherea socio-judiciară

Sancţiune alternativă ce este menţionată de art.131-36-1 131-36-8 din Codul penal
.
Supravegherea socio-judiciară înseamnă obligaţia persoanei condamnate de a urma, în conformitate cu dispoziţiile judecătorului de aplicare a pedepsei,  măsurile de supraveghere şi de asistenţă destinate prevenirii recidivei, eventual după pedeapsa principală cu închisoarea. 
ITALIA
Probaţiunea este utilizată ca o alternativă la închisoare şi în Italia. Aceasta se aplică pentru ,,infracţiuni legate de mafie, crima organizată, terorism, trafic de fiinţe umane, imigraţie ilegală.’’

Serviciul de Probaţiune reprezintă un serviciu public deoarece executarea pedepsei revine în serviciul statului şi reprezintă o responsabilitate a statului. Pe toată durata probaţiunii, se organizează întâlniri cu un oficial, inculpaţii fiind obligaţi să respecte anumite condiţii precum ,,interzicerea frecventării anumitor locuri dar şi obligaţia de a presta activităţi specifice”
 precum munca în folosul comunităţii.
 Italia a adoptat norme juridico-penale aparte, care reglementează modalitatea de substituire a detenţiunii penitenciare
, dar spre deosebire de Spania nu le-a inclus în Codul Penal, ci în legi speciale, dintre care amintim Legea nr. 689 din 24 noiembrie 1981
, numită şi legea de depenelizare.
Legea nr.689/1981 a prevăzut posibilitatea – acolo unde subzistă condiţiile necesare – ca judecătorul să poată înlocui pedeapsa privativă de libertate pe un termen scurt, cu o sancţiune diversă, şi anume cu regimul de semidetenţie, cu libertatea controlată sau cu pedeapsa pecuniară corespondentă fiecărui tip de infracţiune (penalizarea pentru delicte şi amenda pentru contravenţii).

Ceea ce l-a determinat pe legislatorul italian să propună un sistem alternativ celui detentiv în cazul pedepselor cu închisoarea pe o durată scurtă a fost tocmai conştientizarea faptului că, pe de o parte, această durată este insuficientă pentru realizarea scopului reeducativ al pedepsei, şi pe de altă parte infracţiunile cărora li se atribuie o pedeapsă mică prezintă un grad de pericol social redus şi nu justifică izolarea totală a făptuitorului de mediul său familiar.

Sancţiunile substitutive nu se aplică infracţiunilor pentru care este competentă judecătoria.

Sancţiunile alternative pedepselor privative de libertate sunt
:

Regimul de semidetenţie (art.55 Legea nr.689/1981) 
Regimul de semidetenţie comportă:
a) obligaţia de a petrece cel puţin 10 ore pe zi într-o instituţie specializată anume destinată condamnaţilor care-şi execută pedeapsa în regim de semilibertate;
b) interzicerea de a deţine, cu orice titlu, arme, muniţii sau substanţe explozive, chiar dacă sunt în posesia autorizaţiei eliberată de Poliţie;
c) suspendarea permisului de conducere;
d) retragerea paşaportului şi suspendarea oricărui alt document valid pentru ieşirea din ţară;
e) obligaţia de a păstra şi de a prezenta, la cererea organelor de poliţie şi în termenul indicat, ordonanţa de substituire a pedepsei privative de libertate cu regimul de semidetenţie;
f) respectarea, de asemenea, a normelor prevăzute pentru regimul de semilibertate.

Libertatea controlată (art.56 din Legea nr.689/1981)      

Libertatea controlată comportă respectarea următoarelor reguli:

a) interzicerea de a se îndepărta din localitatea de rezidenţă fără autorizaţie specială acordată pentru motive de serviciu, de muncă, familiale sau de sănătate;

b) obligaţia de a se prezenta cel puţin o dată pe zi, la ora fixată, la sediul unităţii de Carabinieri competentă teritorial;

c) interzicerea de a deţine arme, suspendarea permisului de conducere, retragerea paşaportului şi obligaţia a păstra şi de a prezenta, la cererea organelor de poliţie şi în termenul indicat, ordonanţa de înlocuire a pedepsei privative de libertate cu libertatea controlată;

d) judecătorul poate dispune, de asemenea, ca serviciile sociale competente pe teritoriu să se activeze în vederea facilitării reintegrării sociale a condamnatului.

Aceste obligaţii nu se aplică minorilor; pentru aceştia competenţa de  supraveghere este încredinţată serviciilor sociale.
Pedeapsa pecuniară (art.71 din Legea nr.689/1981)

Pedeapsa amenzii se aplică sub forma zilelor-amendă, iar suma totală ce urmează să fie plătită rezultă din înmulţirea numărului de zile de pedeapsă stabilite de instanţă în raport cu gravitatea faptei şi persoana făptuitorului, cu suma reprezentând evaluarea în bani a fiecărei zile de pedeapsă ţinându-se seama de posibilităţile financiare ale făptuitorului şi de obligaţiile legale ale acestuia faţă de pesoanele aflate în grija sa.

Pentru a determina suma totală a pedepsei pecuniare substitutive, judecătorul  fixează valoarea fiecărei zile-amendă (valoare care nu poate fi mai mică de 250 euro sau mai mare de 2.500 euro pe zi, conform art.135 C.pen.) în raport cu posibilităţile financiare ale făptuitorului şi cu obligaţiile acestuia faţă de ceilalţi membri ai familiei, şi o multiplică cu numărul zilelor de pedeapsă detentivă. Suma astfel rezultată va putea fi eşalonată, conform art.133 alin.3 C.pen.
Condiţii necesare pentru înlocuirea pedepsei închisorii

Substituirea pedepsei închisorii cu pedeapse alternative este condiţionată de îndeplinrea unor cerinţe prevăzute de art.53 din Legea nr.689/1981:

a) cerinţe de ordin obiectiv:

-  dacă judecătorul dispune condamnarea făptuitorului la pedeapsa cu închisoarea care nu depăşeşte 2 ani, poate dispune înlocuirea acesteia cu regimul de semidetenţie;

-  dacă judecătorul dispune condamnarea făptuitorului la pedeapsa cu închisoarea care nu depăşeşte un an, poate dispune înlocuirea acesteia cu libertatea controlată;

-  dacă judecătorul dispune condamnarea făptuitorului la pedeapsa cu închisoarea care nu depăşeşte 6 luni, poate dispune înlocuirea acesteia cu pedeapsa pecuniară corespondentă fiecărui tip de infracţiune (penalizarea pentru delicte şi  amenda pentru contravenţii).

b) condiţii de ordin subiectiv prevăzute de art.59 din legea sus-menţionată.

Înlocuirea pedepsei privative de libertate cu sancţiunile alternative - în situaţia îndeplinirii condiţiilor obiective şi subiective – este una dintre puterile discreţionale ale judecătorului penal.

 Art.57 din aceeaşi Lege nr. 689/1981 prevede că o zi de închisoare este echivalentă cu o zi în regim de semidetenţie sau cu două zile de libertate controlată.
Determinarea modului de executare a regimului de semidetenţie sau a libertăţii controlate este supus jurisdicţiei judecătorului delegat de la locul de rezidenţă al condamnatului şi procedura este prevăzută de art.62-65 din Legea nr.689/1981, astfel:

- sunt suspendate în caz de notificare a unui ordin de executare a unei alte pedepse detentive, arest în flagrant direct, reţinere a condamnatului, aplicare provizorie a unei măsuri de siguranţă, şi reîncep să curgă din ziua succesivă eliberării;

- pot fi suspendate pentru motive importante legate de serviciu, de studiu sau familiale, dar nu mai mult de 7 zile pentru fiecare lună de pedeapsă;

- partea restantă se transformă din nou în pedeapsa cu închisoarea dacă condamantul nu respectă cel puţin una din obligaţiile ce-i revin;

- este revocată dacă se ajunge o altă condamnare la pedeapsa cu închisoarea pentru o faptă comisă anterior sau succesiv.

Dacă condamnarea sau restul de pedeapsă este mai mic de 3 ani, condamnatul, în baza rezultatelor obţinute din observarea personalitatii sale, poate fi încredinţat serviciilor sociale pentru perioada de pedeapsă rămasă, în timpul căreia va fi urmărit de Biroul de executare a pedepsei în exterior.
Cererea de încredintare este adresată magistratului supraveghetor şi măsura poate fi acordată de către tribunalul de supraveghere. Acelaşi tribunal de supraveghere, dacă confirmă rezultatul pozitiv al perioadei petrecută în timpul încredinţării, declară încetarea pedepsei şi orice efect penal al condamnării.
Persoana toxicodependentă şi sau alcooldependentă, cu condamnare sau rest de pedeapsă mai mică de 6 ani sau 4 ani pentru infracţiuni speciale, care urmează un program de recuperare sau care urmează să se supună unui astfel de program poate să beneficieze şi de încredinţarea terapeutică. Măsura încredinţării nu poate fi luată mai mult de două ori. 
Detenţia la domiciliu reprezintă o altă măsură alternativă la pedeapsa cu închisoarea. Există o serie de situaţii care fac posibilă acordarea unei sentinţe cu detenţia la domiciliu, precum ,,inculpatul are peste 70 de ani, existenţa unor motive legate de familie, sănătate sau educaţie şi, mai general, în alte cazuri în care trebuie ispăşită o sentinţă care prevede reţinerea pentru nu mai mult de doi ani. Pe durata detenţiei la domiciliu, inculpatului îi este interzis să părăsească locuinţa, să comunice cu oameni, alţii decât cei care locuiesc cu el sau îl asistă, să se asocieze cu indivizi care prezintă antecedente în ceea ce priveşte infracţiunile. Totodată ,,îi este interzis să meargă în anumite locuri sau să desfăşoare anumite activităţi.”

Monitorizarea electronică reprezintă o măsură alternativă utilizată şi în Italia. Introdusă la începutul anilor 2000, monitorizarea electronică nu se aplică în cazul ,,inculpaţilor care au fost acuzaţi de delicte sexuale, incluzând aici violul sau agresiunea sexuală.”

Tribunalul de supraveghere permite arestul la domiciliu persoanei care a împlinit 70 de ani, dacă nu a fost declarat delincvent  şi nu este recidivist.

Pot să obţină aceeaşi măsură, pentru o pedeapsă sau un rest de pedeapsă mai mic de 4 ani, femeia gravidă, mama sau tatăl cu copii convivenţi de vârsta mai mică de 10 ani, persoana în condiţii speciale de sănătate sau cu vârsta mai mare de 60 de ani dacă este inaptă sau mai mică de 21 de ani; persoana cu o pedeapsă sau rest de pedeapsă mai mică de 2 ani.
Executarea la domiciliu a pedepselor cu închisoarea, mai mici de 18 luni: în afară de cazurile arătate, legea prevede că pedeapsa cu închisoarea nu mai mult de 18 luni chiar şi dacă este rest de pedeapsă dintr-una mai mare să fie executată la domiciliu sau alt loc de şedere, în afara de cazul când este vorba despre subiecţi condamnaţi pentru infracţiuni grave, aşa cum prevede art.4 bis din Legea nr.354/1975.
Mama cu copii de vârsta mai mică de 10 ani, atunci când a executat 1/3 din pedeapsa de15 ani dacă pedeapsa este închisoarea pe viaţă, poate beneficia de executare la domiciliu.
IRLANDA

Observând o creştere îngrijorătoare a numărului de încarcerări, în special pentru fapte penale minore şi non-violente, Legislativul irlandez a adoptat în anul 2011, o serie de amendamente privind sistemul de încarcerare şi munca în folosul comunităţii.
 

Prima secţiune a Legii privind justiţia penală, defineşte termenii în acest domeniu, din care se remarcă:

Directorul serviciului de probaţiune – numit de către Ministerul de Justiţie 

 Ofiţerul de probaţiune 

Ofiţerii Ministerului însărcinaţi cu funcţii în cadrul departamentului de stat pentru care Ministerul este responsabil, cunoscut drept : Serviciul de probaţiune şi bunastare, vor fi numiţi :
Ofiţeri de probaţiune

Ofiţeri de bunăstare

Ofiţeri de probaţiune şi bunăstare 

Dacă tribunalul sau curtea de judecată consideră ca pedeapsa pentru un făptuitor este de închisoare pâna la 12 luni, aceasta va lua în considerare dacă crede de cuviinţă să aplice o pedeapsă alternativă şi anume munca în folosul comunităţii.

O instanţă de judecată nu va pronunţa o sentinţă de muncă în folosul comunităţii decat dacă următoarele condiţii sunt îndeplinite:

 - sunt luate în considerare toate circumstantele faptei săvârşite 

 - sunt luate în considerare raportul serviciului de probaţiune. 

Suspendarea sentinţei – art.99 (prerogativa de a suspenda sentinţe) al Legii privind Justiţia Penală din 2006, amendată în 2007, 2009, 2011. 

 O sentinţă suspendată presupune ca instanţele să dea un verdict care să suspende executarea sentinţei de încarcerare, în conditile în care se supune la  un control. Două condiţii obligatorii se impun: 
- Persoana trebuie să menţină un comportament decent, în timpul perioadei de sependare a sentinţei provizorii 
- Curtea poate impune alte condiţii 

 Dacă o persoană este condamnată pentru un alt delict (după pronunţarea deciziei) sau încalcă conditile sentinţei, în timpul perioadei în care este în vigoare, această condamnare poate fi revocată, iar termenii ei modificaţi. 

 O persoană trebuie să fie condamnată la un termen de încarcerare  pentru un delict. Persoana trebuie să între într-un proces de supraveghere în legătură cu sentinţa. 

 Acolo unde supravegherea probaţiunii în comunitate este dată ca o condiţie a unei sentinţe care suspendă privarea de libertate, Serviciul de probaţiune are responsabilitate pentru această  supraveghere. 

Serviciul de probaţiune este o agenţie din cadrul Departamentului de Justiţie şi Reformă legislativă. Această oferă gestionarea şi managementul persoanelor condamnate în comunitate. Operând la nivel naţional organizat pe regiuni şi trimis la nivel local, deseori în coordonare cu autorităţile locale şi pe comunităţi. 

O încălcare a condiţiilor unei sentinţe suspendate este de competenţa unei instanţe de judecată. 

 Acolo unde o persoană este condamnată pentru altă faptă în timpul perioadei de suspendare (fiind o faptă care s-a desfăşurat în timpul acestei perioade) înaintea pronunţării unei sentinţe, instanţa de judecată trebuie să se refere la sentinţa iniţială şi să se determine dacă sentinţa de suspendare ar trebui revocată. 

În cazul în care alte încălcări se întâmplă, următoarele autorităţi acţionează:
- Poliţia
- Ofiţerul de probaţiune  

 Depinzând de natura încălcărilor, oricare din autorităţile sus-menţionate  pot formula o cerere la instante de judecată, pentru a stabili o dată de audiere  pentru cererea de revocare a sentinţei de suspendare, acolo unde există temeiuri rezonabile pentru a consideră ca o persoană  a încălcat anumite condiţii.   

Muncă în folosul comunităţii 

Codul penal prevede că instanţele judecătoreşti pot pronunţa o sentinţă  de prestare a muncii neremunerate în folosul comunităţii între 40 şi 240 de ore, de către o persoană de 16 ani sau mai mult, dacă a fost condamnat pentru o faptă pentru care se putea da pedeapsă privării de liberatate. Munca trebuie prestată printr-o sentinţă de muncă în folosul comunităţii care trebuie executată în mai puţin de un an de la data pronunţării sentinţei. (conform art.18 din Legea privind Amenzile din 2010, o sentinţă de muncă în folosul comunităţii  sub anumite condiţii, trebuie executată între 30 şi 100 de ore). 

 Judecătorul determină durată executării unei sentinţe de muncă în folosul comunitatii şi specifică alternativele sentinţei de privare de libertate, care ar putea fi aplicate dacă sentinţa de muncă în folosul comunităţii nu este considerată aplicabilă. 

 Serviciul de probaţiune din cadrul fiecărei instanţe este serviciul ales pentru determinarea viabilităţii acestei sentinţe şi pentru realizarea rapoartelor făcute despre condamnaţi. 

 Sentinţa de supraveghere precizată de Legea privind substanţele ilicite din 1977. 

 Legea substanţelor ilicite (1977) şi amendamentele la care a fost supusă, reglementează domeniul folosirii substanţelor ilicite, incluzând precizările rapoartelor făcute despre condamnaţi, trimise curţilor de judecată, la fel şi supervizarea şi opţiunile de tratament. 

Art.28 (2) al aceleiaşi legi, subliniază detaliile supervizării  deciziilor curţii, care consideră să se aplice alte măsuri. 

 Toate rapoartele şi sentinţele de supervizare potrivit Legii sus-menţionate  sunt făcute în mod special să abordeze problema specifică, dar nu are aplicaţii pentru alte delicte. 

 Forma sancţiunii supervizării şi alte proceduri judiciare sunt precizate în art.32 al Regulamentului Curţilor districtuale din 1997. 

 Serviciul de probaţiune de la fiecare instanţă de judecată este stabilit de organul de executare în materie de antecedente sociale conform Legii privind folosirea substanţelor ilicite din 1977 (amendată). 

  Serviciul de probaţiune are responsabilitatea să retrimită către instanţe, condamnaţii care nu respectă condiţiile legii sus-menţionate. 

Curtea sub a cărui jurisdicţie se presupune că persoană condamnată a încălcat anumite condiţii are autoritatea să permită intrarea în vigoare a sentinţei de supervizare a persoanei condamnate. 

 Dacă respectiva instanţă de judecată constată că persoană într-adevăr încalcă aceste condiţii, procesul de supervizare poate fi revocat şi curtea poate, să impună arestul la domiciliu obligatoriu sau să impună o altă pedeapsă. 

Sentinţă de probaţiune 

Reprezintă o sancţiune alternativă prevăzută de Regulamentul privind  curţile districtuale din 1997.   

Dacă instante constată fapte care nu au aplicabilitatea unei condamnări dar implică vina, se poate da o sentinţă de probaţiune care supune persoană condamnată la o perioadă de probatiune  pentru o perioadă deteminată de timp de până la 3 ani.  

Sentinţele de probaţiune sunt considerate condamnări care rămân în cazierul judiciar. 

Condiţiile care se pot impune persoanei condamnate într-o astfel de sentinţă sunt: să aibă un comportament bun, să se prezinte în faţă instanţei, să fie sub supravegherea ofiţerului de probaţiune, să coopereze, să anunţe orice schimbare de domiciliu sau loc de muncă, să nu se asocieze cu persoane condamnate. 

Condamnatul trebuie să semneze un act prin care este de acord cu aceste condiţii. Curtea trebuie să îl informeze pe condamnat în scris despre aceste condiţii.

Ofiţerul de probaţiune are datoria să viziteze sau să primează rapoarte de la persoană aflată sub supreveghere pentru a detemina dacă acesta din urmă respectă condiţiile şi are un comportament adecvat, în caz contrar acesta va sesiză instante de judecată care poate să decidă în privinţa sentinţei. 

Servicul de probaţiune este o agenţie din cadrul Departamentului de justiţie şi de reforma legislativă. Acesta prevede gestionarea şi managementul comportamentului condamnaţilor în societate. 

GERMANIA

Principala metodă de sanctiune care se aplică în dreptul penal german este amenda penală, potrivit unei statistici care arată că aceasta a fost sancţiunea aleasă în 79 % din cazurile judecate.
 
În sistemul juridic german faptele penale se împart în două mari categorii : Vergehen (fapte minore) şi Verbrechen ( fapte de o gravitate mai mare, care sunt sancţionabile cu minim un an de detentie). Două dintre principiile de bază ale sistemului de detenţie din Germania sunt ‘’resocializarea’’ şi ‘’reabilitarea’’.
Astfel, Legea privind regimul de detenţie din Germania, arată că viaţa din penitenciar trebuie să reflecte cât mai  fidel viaţa din societate, pentru o reintegrare a celui pedepsit după ispăşirea pedepsei cât mai eficientă. 
Acest principiu este cunoscut drept principiul normalizării.
 Mergând pe acest principiu şi ţinând cont de rolul important al familiei în această reintegrare socială, deţinutilor li se acordă deseori vizite către rude, pentru a-şi cauta locuri de muncă sau locuinţa.
 Rata de întoarcere a deţinutilor la locul de detenţie a fost de 99 %.
 
Tratamentul aplicat unor categorii speciale 
Tineri 

Pentru această categorie există o abordare diferită aplicată persoanelor cu vârsta între 18 -21 de ani. Această abordare este aplicată din anul 1953, când s-a considerat ca această categorie poate fi judecată de Curţile pentru minori, în cazul în care se consideră că dezvoltarea morală şi psihologică a celui judecat este insuficientă pentru ca acesta să fie judecat sub legea normală.
 Politica aplicată pentru această categorie este una de acordare a sancţiunii minime. Cele mai frecvente sancţiuni care sunt şi recomandate prin legea penală sunt: amenda penală, avertismentele, munca în folosul comunităţii, restituirea prejudiciului, medierea şi cursuri de comportament civic sau moral.

Persoane cu dizabilităţii psihice

În Germania, pentru această categorie socială nu este competent Ministerul Justiţiei, deoarece persoanele condamnate care au astfel de dizabilităţi pshice, intră în jurisdicţia instituţiilor de specialitate.
Privarea de libertate a tinerilor şi suspendarea sentinţei pentru probaţiune presupune că judecătorul ia o decizie de reţinere, dar executarea este suspendată sub anumite condiţii.
 Durata perioadei de probaţiune este decisă de un judecător şi poate fi de la 2 la 5 ani dacă se referă la o sentinţă de privare de libertate. 

 Suspendarea sentinţei este prevăzută de:
 (1) art. 56 Codul penal (STGB)
 

 (2) art.21 din Legea privind tribunalele pentru minori (JGG)
 

 Sentinţa pronunţată nu trebuie să depăşească 2 ani. 

Trebuie să fie de aşteptat ca persoană condamnată să nu comită alte fapte penale în viitor, luând în considerare personalitatea sa, antecedentele sale, circumstanţele faptei şi modul în care a fost săvârşită fapta. În cazul privării de libertate la persoanele tinere care depăşeşte perioada de un an, o condiţie adiţională este că executarea sentinţei nu este necesară şi ar putea să afecteze dezvoltarea acestor persoane. 
Următoarele direcţii pot fi impuse doar cu avizul celui condamnat
: 

1. Tratament medical de o natură invazivă sau tratament pentru dependenţe. 

2. Schimbarea domiciliului într-un loc sau instituţie potrivită    
Instanţa este autoritatea competentă pentru revocarea suspendării. Domiciliul persoanei supravegheate este important în stabilirea organului competent de probaţiune care ajută curtea în executarea deciziei de supraveghere. 

Curtea va supraveghea comportamentul persoanei condamnate pe perioada probaţiunii şi respectarea condiţiilor la fel şi în situaţia în care s-au dat anumite asigurări. 

Suspendarea impunerii de privare de libertate pentru tineri  
Sentinţă condiţionată presupune că un judecător pronunţă o decizie pentru o persoană tânără găsită vinovată, iar decizia este suspendată pentru o perioadă de probaţiune. 
Perioada de probaţiune nu poate să depăşească 2 ani, sau să fie mai mică de un 1 an. 
Persoana tânără va fi plasată sub supravegherea şi îndrumarea  unui ofiţer de probaţiune  pentru o parte sau întreagă perioadă de probaţiune. 
 Ordinul pentru suspendarea sentinţei 

 Sentinţă cu suspendare este prevăzută de:

 1) art.67 b din Codul penal (STGB) 

 2) art.7 (1) din Legea privind tribunalele pentru minori (JGG)

 Curtea poate să impună o decizie de internare şi spitalizare pentru probleme de ordin mental
 sau un tratament pentru tratarea dependenţei, cu privare de libertate
, dar trebuie să precizeze că aceste decizii să nu fie executate necondiţionat. 

 
Dacă instanţa de judecată emite un ordin de internare într-un spital psihiatric sau de tratament impotriva dependenţei, aceasta va suspenda măsură probaţiunii şi a perioadei ei, doar dacă circumstanţele justifică aşteptările de care se leagă aceste decizii. O suspendare nu va fi  dată  dacă persoană trebuie să execute o sentinţă de încarcerare impusă la momentul în care se deliberează asupra acestei suspendări. Sentinţă de suspendare va duce automat la punerea sub supraveghere a persoanei în cauză. 

Autoritatea de supraveghere este organizată în acelaşi mod, însă are propria ei competenţă de a începe investigaţii pentru a controla o persoană aflată sub supraveghere. 

 Domiciliul persoanei aflate sub supraveghere este un factor determinant pentru stabilirea autorităţii competente, iar curtea va decide în cazul încălcării măsurilor şi condiţiilor.

Alte sancţiuni alternative date de instanţe :  

 
• Obligaţia persoanei condamnate să informeze o anumită autoritate despre o eventuala schimbare a domiciliului
• Obligaţia să nu intre în anumite localităţi, locuri determinate
• Obligaţii care presupun limitări ale mobilităţii 

• Obligaţia să se prezinte periodic sau la anumite date în faţă anumitor autorităţi  

• Obligaţia să evite contactul cu anumite persoane 

 
• Obligaţia să compenseze financiar prejudiciul  cauzat de către fapta sa şi obligaţia să pună la dispoziţie dovezi ale respectării condiţiilor şi obligaţiilor impuse 

• Obligaţia să  ducă la bun sfârşit  munca în folosul comunităţii – Curtea trebuie să determine modul, data şi locul precum şi instituţia unde persoană condamnată trebuie să presteze muncă. Nu poate să delege această acţiune către un ofiţer de probaţiune.

Condiţii: 

 
Persoana condamnată să presteze 50 de ore în servicul comunităţii, în decursul a 3 luni, pentru instituţia ‘’x’’ în concordanţă cu o specificaţie mai detaliată. 

• Obligaţia să coopereze cu un ofiţer de probaţiune sau cu un reprezentant  al serviciilor sociale care are responsabilităţi  cu privire la persoanele condamnate. 

Instanţa va plasa persoana condamnată sub supravegherea şi îndrumarea unui ofiţer de probaţiune pentru o parte sau pentru toată perioada probaţiunii dacă se consideră acest lucru necesar pentru prevenirea altor fapte. 

• Obligaţia să se supună la un tratament terapeutic sau tratament pentru dependenţă. 

 
Monitorizarea electronică are că scop să supravegheze arestarea la domiciliu sau restricţiile de a fi prezent în anumite locuri.
 Astfel, este doar o metodă care acompaniază instrucţiunile iniţiale despre locurile unde ar trebui sau nu să fie şi care acompaniază supravegherea ofiţerului de probaţiune, care are competenţă să verifice dacă condiţiile au fost respectate. 
MAREA BRITANIE 

ANGLIA

În dreptul englez, este consacrată instituţia scutirii condiţionate de aplicare a pedepsei, aplicabilă în cazul în care: persoana săvârşeşte o infracţiune a cărei pedeapsă nu este stabilită în mod expres; circumstanţele comiterii faptei şi personalitatea infractorului dovedesc iraţionalitatea aplicării pedepsei; adoptarea unei măsuri de probaţiune (care implică supravegherea şi asistenţa condamnatului) ar fi prea severă; termenul de încercare este de maxim trei ani.
 Sistemul de probaţiune englez are la bază modelul „punishment or enforcemen” 
. Ofiţerii de probaţiune din Anglia adesea verifică datele doar telefonic deoarece se consideră că infractorul va face tot posiblilul să respecte regulile. De asemenea, se poate cere o pedeapsă de probă. În ceea ce priveşte măsurile speciale, durata tratamentului în Anglia (Scoţia şi Ţara Galilor) poate fi limitată la 2 ani iar orice abatere serioasă de la reguli poate duce la detenţia individului.
 Perioada de muncă în folosul comunităţii este de 12 luni.
 
Legislaţia Angliei, Ţării Galilor şi Scoţiei este unică în Europa în ceea ce priveşte stabilirea ordinelor de compensaţie ca sancţiuni neprivative de libertate independente.
 Această compensare acoperă orice pierdere sau prejudiciu suferit de victimă ca rezultat al faptei ilicite. Suma maximă care poate fi impusă de instanţe este de 2000 de lire.
 Numeroase cercetări din Anglia şi Ţara Galilor au arătat că amenzile duc la scăderea nivelului de recidivism.
 În Scoţia, o amendă poate fi transformată în executare până la 2 ani de închisoare.

Pe de altă parte, durata maximă pentru arestul la domiciliu este cuprinsă între 3-4 luni.

Munca în folosul comunităţii - sancţiune alternativă
Această sentinţă poate fi dată numai pentru infracţiunile care includ o pedeapsă privativă de libertate (în sistemul de drept din Anglia şi Ţara Galilor unele infracţiuni mai puţin grave sunt doar pasibile de amenzi). Nu există condiţii legale referitoare la tipul de infracţiune sau cazierul judiciar. 
Consimţământul infractorului este necesar pentru:

-  muncă în folosul comunităţii:
-  tratamentul sănatăţii mintale, 

-  reabilitare după consum de droguri,

-  pentru tratarea alcolismului. 

Munca în folosul comunităţii poate fi impusă împreună cu sancţiuni financiare dar nu poate fi contopită cu o pedeapsă privativă de libertate sau cu suspendarea executării pedepsei. 

Serviciul Naţional pentru Gestionarea Infractorilor (NOMS) este o agenţie a Ministerului Justiţiei şi este responsabilă pentru furnizarea de servicii de gestionare a infractorilor adulţi din Anglia şi Ţara Galilor. Există un total de 35 de Servicii de Probaţiune care sunt direct responsabile pentru evaluarea, managementul riscului şi supravegherea infractorilor pe baza graniţelor geografice.

Persoana este atribuită unui ofiţer de probaţiune - ,,Offender Manager’’ - din partea Serviciului de Probaţiune care acoperă localizarea geografică.
Sentinţă de închisoare cu suspendare

Sancţiune alternativă
 prin care instanţa va stabili o perioadă de supraveghere, timp în care infractorul trebuie să se supună cerinţelor comunităţii. Dacă infractorul nu respectă şi nu se supune cerinţelor sau comite o nouă infracţiune, va reveni instanţei de judecată. Instanţa are competenţa de a activa pedeapsa cu închisoarea sau, alternativ, de a înlocui o pedeapsă privativă de libertate mai scurtă sau pentru a face condiţiile mai severe.

Această sentinţă poate fi dată numai pentru infracţiunile privative de libertate. Nu există cerinţe legale referitoare la tipul de infracţiune sau cazierul judiciar, dar sentinţa trebuie să fie de cel puţin 14 zile şi nu mai mult de 12 luni.

Decizia pedepsei cu suspendare poate fi coroborată cu compensaţii financiare.
Amânarea sentinţei

Sentinţa poate fi amânată de către instanţe sau de către magistraţi pentru o perioadă de până la 6 luni, pentru a permite luarea în considerare a comportamentului infractorului după condamnare sau schimbări de circumstanţe.

Astfel, instanţa poate numi un reprezentant al serviciului local de probaţiune care poate acţiona ca supraveghetor în timpul perioadei de amânare. 

Aceasta poate solicita de asemenea o altă persoană care să acţioneze în calitate de supraveghetor în timpul perioadei, dar numai cu acordul persoanei respective. În timpul perioadei de amânare, instanţa poate impune infractorului o serie de condiţii pe care ambele părţi le consimt şi pe care sunt de acord să le respecte. Contravenientul trebuie să consimtă şi trebuie să se angajeze să respecte toate cerinţele. Nu există condiţii specifice cu privire la infracţiune, dar instanţa de judecată trebuie să considere că amânarea este în interesul justiţiei. 
Arestul la domiciliu ( HDC) 
În Anglia, arestul la domiciliu sau ,,Home Detention Curfew’’ (HDC) a fost introdus la 28 ianuarie 1999.
 Acestă practică mai este cunoscută şi sub denumirea de ,,tagging’’. Obiectivul arestului la domiciliu este aceala de a asigura o mai bună tranziție a acuzatului. Sunt consideranți eligibili pentru arest la domiciliu persoanele care au vȃrsta de peste 18 ani şi care au de ispăşit pedepse mai mari de 3 luni, dar nu mai mult de 4 ani de zile.
 Durata minimă pe care o persoană trebuie să o petreacă în arest la domiciliu este de 14 zile. 
Există 2 scheme legale foarte similare care operează în paralel : una prin Legea de Justiţie Penală 1991 (astfel cum a fost introdus prin art.34A a Legii de prevenire a Criminalităţii şi Neregulilor -,,Crime and Disorder Act’’ 1998) iar cealaltă legată de art.246 din Legea de Justiţie Penală din 2003.

Arestul la domiciliu ("HDC") este o formă de eliberare anticipată discreţionară în care obiectul este monitorizat electronic  timp de 12 ore pe zi. 

Persoanele condamnate pot fi eliberate cu până la 135 de zile mai devreme decât era prevăzută iniţial data eliberării (la mijlocul perioadei de sentinţă aplicată de către instanţă de judecată). Puterea este exercitată de către directorul închisorii (,,prison governor’’), în numele secretarului de stat. 

Acestă măsură se aplică numai condamnaţilor cu pedepse curprinse între 3 luni şi 4 ani de închisoare.

Deţinuţii trebuie să execute un minim de un sfert din pedeapsa (cu un minim de 30 de zile în arest), înainte de a fi lăsaţi în arest la domiciliu (HDC). De asemenea, deţinuţii trebuie să ispăşească cel puţin 14 zile de arest la domiciliu (HDC) după eliberare.

Monitorizarea electronică în arestul la domiciliu este obligatorie. Pentru acesta, este necesar acordul deţinutului.
Obligaţia de a efectua muncă în folosul comunităţii

Instanţa impune ca infractorul să efectueze 40 - 300 de ore de muncă neremunerată. Instanţa trebuie să se asigure că infractorul este capabil pentru a efectua astfel de muncă. 

Obligaţia de a coopera cu un consilier de probaţiune sau cu un reprezentant al unui serviciu social care are responsabilităţi în ceea ce priveşte persoanele condamnate.

Infractorul trebuie să respecte toate condiţiile pentru munca în comunitate, trebuie să păstreze legătura cu ofiţerul responsabil conform instrucţiunilor şi trebuie să informeze ofiţerul responsabil cu privire la orice schimbare de adresă
Monitorizarea electronică a respectării unei decizii de muncă pentru communitate nu poate fi impusă în cazul în care Secretarul de Stat nu a notificat instanţa de dispozitivele de monitorizare electronice ce sunt disponibile în zona în cauză.
SCOŢIA

Serviciu in folosul comunităţii 
Instanţa impune un ordin de prestare de servicii pentru comunitate – CPO - ca alternativă la detenţie care va include o serie de cerinţe dintr-un total de 9 disponibile (de asemenea impuse de instanţa de judecată). "Instanţa de judecată" este un termen generic folosit pentru toţi judecătorii de la Curtea Supremă, ,,sheriffs din Sheriff Court’’ şi judecătorii pentru pace şi magistraţi. 

Există anumite limite minime şi maxime în ceea ce priveşte perioada de supraveghere, numărul de ore de muncă neremunerate/ alte activităţi care pot fi impuse şi timpul în care altă activitate trebuie completată etc. Aceste limite sunt, de asemenea, specificate de către instanţă ca parte a CPO.

CPO reprezintă o alternativă la detenţie care prevede o serie de cerinţe pe care infractorul trebuie să le respecte.

CPO poate fi impus pentru o perioadă de 6 luni şi pană la 3 ani (minim şi durata maximă a obligaţiei de supraveghere care trebuie să fie aplicată în toate cazurile, cu excepţia muncii neremunerate / altă activitate care poate fi impusă pe cont propriu).

Muncă neremunerată / alte cerinţe  pot fi impuse pentru un anumit număr de ore între 20 şi 300. Alt element de activitate de muncă neremunerată/alte cerinţe legat de activitate nu trebuie să depăşească 30% din numărul total de ore impuse sau 30 de ore, luandu-se in calcul numărul mai mic. 
CPO poate include 9 cerinţe. Decizia referitoare la condiţiile impuse este luată de instanţă, ca urmare a luarii in considerare a faptelor si raportul de analiză socială prezentat de asistenţă socială. Cerinţele sunt următoarele:

· supravegherea infractorilor;

·  compensarea;

· Munca neremunerată;

· Durata programului;

· Locul de domiciliu;

· tratament de sănătate mintală;

· tratament pentru dependenţa de droguri;

· tratament pentru dependenţa de alcool;

În cazul muncii neplătite, în cazul în care se impune ca fiind singura cerinţă a unui CPO, un ofiţer în folosul comunităţii este responsabil de supravegherea şi asigurarea respectării acesteia.

· Ordonatorul de credite responsabil (asistenţă socială) va prezenta un raport încălcare în faţa instanţei şi oferă detalii despre eşecului infractorului de a se conforma cu cerinţele CPO.

· Instanţa (judecătorul, şeriful sau judecătorul de pace) va decide cu privire la măsurile cele mai potrivite - de obicei emite o citare pentru infractor pentru o audiere de încălcare a legii sau un mandat de conciliere.

· Dacă infractorul admite încălcarea în cadrul şedinţei, instanţa decide cu privire la sancţiunea cea mai potrivită şi cazul este închis. Dacă infractorul neagă încălcarea, o audiere este stabilită pentru a prezenta dovezi.

· Procurorul fiscal prezintă dovada încălcării în cadrul şedinţei cu acest scop. Asistenţa socială poate fi, de asemenea, chemată să depună mărturie in cazul infractorului. În urma acestei audieri, instanţa va decide dacă încălcarea este demonstrată. Dacă se dovedeşte încălcarea, instanţa va impune apoi o sancţiune corespunzătoare, asa cum este prevăzut de legislaţie.

· Monitorizarea electronică este folosită ca o sancţiune pentru încălcarea CPO şi drept o condiţie a unei decizie de eliberare în cazul în care se consideră adecvat. De asemenea, este utilizată ca parte a unei restricţii de privare a libertăţii - o sancţiune alternativă.

· Monitorizarea electronică este utilizată ca un mijloc de a monitoriza respectarea cerintelor în cazul unei arestări la domiciliu sau al unui anumit spaţiu la care trebuie să se limiteze persoana monitorizată.

Arestul la domiciliu a fost introdus în Scoția în 2006 şi este folosit pentru perioadele mici de pedeapsă. Perioada de arest la domiciliu trebuie să reprezinte un sfert din totalul pedepsei. Perioada minimă este de 2 săptămȃni iar cea maximă este de 6 luni.

OLANDA 
În Olanda, magistraţii au o gamă foarte largă de sancţiuni alternative pe care le pot pronunţa în loc de condamnare
. 

Una  dintre opţiunile alternative este ‘’tranzacţia’’. Aceasta presupune ca infractorul să platească o sumă către trezorerie pentru a evita judecata penală. 
O astfel de tranzacţie poate presupune şi transmiterea unor bunuri obţinute în urma faptelor sale pentru care este judecat sau o sumă echivalentă prejudiciului.

O altă sancţiune este prestarea de servicii neremunerate pentru a recupera prejudiciul produs. Această  masură poată fi aplicată doar pentru fapte a căror pedeapsă ajunge la maxim 6 ani, dar care in Olanda acoperă vasta majoritate a delictelor.

Alte măsuri alternative din sistemul penal olandez pot fi:

 - Amenda penală
 - serviciul în folosul comunităţii 

 - compensaţii

 - restricţii de conducere 

 - mediere 

 - confiscarea de bunuri obţinute fraudulos 

În Legea privind sanctiunile financiare din 1983 este precizat principiul prin care amenzile penale sunt preferate în faţa pedepselor privative de libertate inclusiv ale celor pe viaţă.
 Totuşi, instanţelor le este solicitat să motiveze clar considerentele pentru care se preferă amenda în locul pedepselor privative.

PORTUGALIA

Înlocuirea pedepsei cu închisoarea

Sancțiune alternativă prevăzută de art. 43 din Codul penal
, aprobat prin Decretul-lege nr 400/1982 și republicat prin Legea nr 59/2007.

Există două situaţii în care poate fi aplicată:

a) În cazul în care sentința cu închisoarea nu depășește 1 an, pedeapsa poate fi substituită cu o amendă sau o altă sancțiune aplicabilă care implică privarea de libertate, (art. 43, alin. 1 din Codul penal)

b) Când pedeapsa cu închisoarea nu depășește 3 ani, judecătorul poate înlocui închisoarea cu o altă sancțiune, cum ar fi interdicția pe o perioadă de la 2 la 5 ani, de exercitare a profesiei sau activităţii, în sectorul public sau sectorul privat, atunci când infracțiunea a fost săvârșită de condamnat în exercitarea profesiei respective, ori de câte ori instanța ajunge la concluzia că, prin acest mijloc pedeapsa se realizează într-un mod adecvat și suficient.

 În cazul de mai sus a), pedeapsa închisorii nu poate depăși 1 an și executarea pedepsei nu poate fi o condiție considerată necesară pentru a preveni comiterea de infracțiuni în viitor;

b) În cazul în care sentința cu închisoarea nu depășește 3 ani și: judecătorul poate înlocui pedeapsa închisorii cu interdicția de a desfășura o activitate profesională sau o funcție publică sau privată sau activitate în cazul în care:

- Infracțiunea a fost comisă în exercitarea acestei activități profesionale, funcție;
  
- Pedeapsa cu închisoarea nu depășește 3 ani;

Judecătorul consideră că sancțiunea alternativă este adecvată și suficientă pentru a îndeplini obiectivele pedepsei
. (Art. 498 din Codul de procedură penală)
Sentința este notificată directorului persoanei condamnate, în cazul interzicerii exercitării unei funcții publice, iar în cazul de interdicție de exercitare a unei activități profesionale către autoritatea competentă, atunci când profesia depinde de o autorizație sau aprobare publică. (Art. 499 din Codul de procedură penală
).
Arestul la domiciliu
Sancțiune alternativă stipulată de art. 44 din Codul Penal
 aprobat prin Decretul-lege nr 400/1982 și republicat prin Legea nr 59/2007.

În anumite cazuri, judecătorul poate stabili că pedeapsa cu închisoarea este înlocuită cu obligația de a sta acasă (arest la domiciliu). Această obligație este supravegheată cu ajutorul mijloacelor tehnice de control de la distanță (monitorizare electronice).

Judecătorul poate stabili arestul la domiciliu în cazul în care:

- Persoana condamnată îşi dă consimțământul;

- Judecătorul consideră că această sancțiune alternativă este adecvată și suficientă pentru a îndeplini obiectivele pedepsei;

- Pedeapsa cu închisoarea nu depășește un an;

- Pedeapsa cu închisoarea nu depășește doi ani, în cazul în care circumstanțele cazului sunt împotriva încarcerării, și anume că persoana condamnată: 

- este gravidă;
-  este sub vârsta de 21 de ani sau cu vârsta de peste 65 de ani; 

- este bolnavă sau cu handicap;

- are un minor în întreținere;

- are o rudă ce depinde exclusiv de el / ea.

Direcția Generală pentru Reintegrare Socială din Ministerul Justiției este responsabil de supravegherea sistemului de monitorizare electronică. (Art. 5. din Legea nr. 122/2009 care reglementeaza monitorizarea electronică).
Munca în folosul comunităţii

Sancțiune alternativă menţionată de art. 58. și 59 din Codul penal, aprobat prin Decretul-lege nr 400/1982 și republicat prin Legea nr 59/2007.
În anumite circumstanțe judecătorul poate înlocui pedeapsa închisorii cu o sancțiune în conformitate cu care persoana condamnată lucrează pentru comunitate. Această sancțiune înseamnă că persoana condamnată oferă servicii gratuite pentru interesele comunității sau alte instituții publice.

Judecătorul poate lua o astfel de decizie, atunci când:

- Persoana condamnată îşi dă consimțământul;

- Pedeapsa cu închisoarea nu depășește 2 ani;

-  consideră că este adecvată și suficientă pentru a îndeplini obiectivele pedepsei.

          Direcția Generală pentru Reintegrare Socială este responsabilă pentru trimiterea de rapoarte către instanţă ori de câte ori există încălcări (art. 498 din Codul de procedură penală).

În conformitate cu art. 54, alin. 3, lit.a) și b) din Codul penal portughez, persoana condamnată trebuie să:

- răspundă la citații de către serviciile sociale;

- acceptă vizite din partea serviciilor sociale;

- furnizarea de informații și documente.

Aceste obligații pot fi impuse în cazul în care judecătorul întocmește un plan de reintegrare. (art. 53 din Codul penal) El poate întocmi un plan de reintegrare și atunci când a suspendat executarea pedepsei sau dispune liberarea condiționată.
SPANIA
Eliberarea sub supraveghere este prevăzută de art. 80, 81, 82, 83, 84, 85, 86 şi 87 din Codul Penal.
 Această măsură implică suspendarea totală a executării pedepsei cu închisoarea, cu obligaţia de a urma una sau mai multe reguli de comportament (măsuri de eliberare supravegheate).

Judecătorul sau instanţa poate suspenda executarea pedepsei cu închisoarea de până la 2 ani. Judecătorul va lua în considerare riscul potenţial reprezentat de către autorul infracţiunii, precum şi de faptul că pot exista alte proceduri penale deschise împotriva acestuia.

Suspendarea va fi de la 2 la 5 ani în cazul în care pedeapsa cu închisoarea este mai mică de 2 ani, de la trei luni la un an pentru infracţiuni minore, având loc anterior audierea părţilor şi luând în considerare situaţia personală a infractorului, faptele şi durata pedepsei.

Suspendarea executării nu se va aplica pentru soluţionarea laturii civile respectiv răspunderea civilă.

Judecătorul sau instanţa poate suspenda o sentinţă fără condiţii în cazul în care infractorul suferă de o boală incurabilă, cu excepţia cazului în cazul în care la momentul comiterii faptei infractorul avea o altă condamnare cu suspendare pentru acelaşi motiv.
Suspendarea executării pedepsei este întotdeauna condiţionată pentru infractor de a nu comite o nouă infracţiune în perioada de timp stabilită de judecător. În cadrul pedepselor cu suspendare judecătorul poate, dacă consideră necesar, să impună anumite obligaţii suplimentare:

1. Interzicerea de a merge în anumite locuri.

2. Interzicerea de abordare a victimei sau unor rude ale sale sau alte persoane, sau interzicerea de a comunica cu ei.

3. Interzicerea de a călători fără autorizarea judecătorului local sau instanţei.

4.  Înfăţişarea în faţa  Serviciului de administrare a instanţei, în scopul de a raporta şi explica activităţile sale.

5. De a lua parte la formarea profesională, educaţională, culturală.

6. Orice altă obligaţie pe care judecătorul le consideră necesare pentru condamnat  pentru reabilitare socială, cu consimţământul său anterior, şi atâta timp cât nu există nicio atingere pentru demnitatea lui.

Muncă în folosul comunităţii
Sancţiune penală alternativă prevăzută de art. 33, 39, 40, 49, 53 şi 88 din Codul Penal.

Persoana condamnată are obligaţia de a efectua diferite activităţi comunitare neremunerate. Aceste activităţi pot consta, în legătură cu infracţiuni similare ca cea săvârşită de infractor, în repararea prejudiciului sau sprijinirea victimelor.

Munca în folosul comunităţii poate fi dispusă de către instanţă cu un maxim de 8 ore pe zi. Condiţii :

1. executarea acesteia va fi controlată de către Autoritatea de Supraveghere respectiv judecătorul de penitenciar.

2. executarea acesteia va fi supravegheată de către Administraţia Penitenciarului.
3. nu aduce atingere demnităţii persoanei condamnate.

4. administraţia penitenciarului trebuie să furnizeze serviciul comunităţii şi stabileşte acordurile de cooperare necesare.

5. serviciul comunitar se bucură de acelaşi nivel de protecţie ca şi cel pe care legile de securitate socială le oferă pentru locul de muncă .

6. nu este condiţionată de orice interese economice.

Munca în folosul comunităţii va fi aplicată pentru:

anumite infracţiuni legate de violenţă, violenţa în familie, furt auto, infracţiuni conexe, nerespectarea obligaţiilor familiare, de pericol, ameninţare, acuzaţii calomnioase, daune materiale  în sectorul public sau privat, infracţiunilor de mediu şi cruzimea faţă de animale.
Tot în acest sens, art. 37 din Codul penal precizează că arestul la sfârşit de săptămână se aplică timp de 36 de ore, ceea ce este egal cu două zile (se are în vedere partea luminoasă a zilei), iar perioada maximală a acestei pedepse este de 24 de săptămâni, cu excepţia cazurilor, când arestul este aplicat în locul pedepsei în forma închisorii.
SUEDIA

În Suedia, ţara cu cea mai scurtă perioadă de închisoare, aceasta poate fi impusă dacă sunt motive speciale, iar pedeapsa minimă pentru o faptă penală este de 1 an de închisoare sau mai mult.

Sentinţa cu probaţiune  - Sancţiune alternativă - art.28 şi 30 din Codul Penal
 
          O sentinţă de probaţiune înseamnă că persoana condamnată este sub supraveghere pe perioadă de probă de 3 ani. În timpul perioadei de probă, persoana condamnată trebuie să ducă o viaţă ordonată şi să încerce să se sprijine pe abilităţile sale. Regulile pot fi impuse în ceea ce priveşte modul său de viaţă (măsurile de probaţiune). O sentinţă de probaţiune poate fi, de asemenea, coroborată cu o zi-amendă şi cu condiţia de a face muncă în folosul comunităţii sau închisoare pe termen scurt (maximum 3luni). 
Dacă condamnatul comite noi infracţiuni sau încalcă orice condiţii speciale, sentinţa de probă poate fi revocată şi alte sancţiuni pot fi impuse.

          Instanţa poate alege o sentinţă de probaţiune în loc de închisoare în cazul în care există motive să se creadă că o astfel de sancţiune poate contribui la dosarul inculpatului dacă acesta a avut antecedente penale. De asemenea, ca regulă principală, pedeapsa pentru infracţiuni nu trebuie să depăşească un an de închisoare. 

Motive speciale de probaţiune pe care instanţa le poate lua în considerare:

a.) Dacă a avut loc o îmbunătăţire evidentă în situaţia personală sau socială a acuzatului într-un sens în care poate fi prezumată ca având un impact asupra criminalităţii;
b.) Dacă acuzatul este supus unui tratament pentru abuzul de substanţe care produc dependenţă sau alta condiţie care poate fi prezumată a avea un impact asupra criminalităţii sale, sau dacă utilizarea abuzivă a unei substanţe care produce dependenţă sau o altă circumstanţă specială care necesită îngrijire esenţială sau alt tratament care a contribuit la săvârşirea infracţiunii şi acuzatul se declară dispus să urmeze un tratament în conformitate cu un plan personal care poate fi realizat în colaborare cu punerea în aplicare a sancţiunii sau dacă inculpatul este dispus să beneficieze de o perioada de probă condiţionată de muncă în folosul comunităţii; 

Curtea poate decide dacă o persoană condamnată la probaţiune trebuie să respecte condiţiile care pot fi legate de: 

- Locul de reşedinţă sau de găzduire pentru o perioadă determinată de până la maxium 1 an de zile atunci când este cazul. 

- Ocuparea forţei de muncă, alte activităţi lucrative, educaţie sau formare,
- Îngrijire medicală, tratament pentru alcoolism sau alte îngrijiri sau tratament sau în afara unui spital sau a altei unităţi similare. În acest caz, e posibil să le fie prescris să ofere probe de sânge pentru a monitoriza că nu se află sub influenţa unor substanţe care produc dependenţă.
- O teză de probaţiune poate fi, de asemenea, combinată cu o zi-amendă şi cu o condiţionare de muncă în folosul comunităţii sau cu închisoare pe termen scurt (maximum trei luni)
- Instanţa districtuală (tingsrätt) pronunţă sentinţa de probaţiune.
- Serviciul Penitenciar şi Probaţiune suedez este parte a sistemului juridic şi este responsabil de supravegherea persoanelor condamnate. Principalele atribuţii ale Serviciului sunt: de a pune în aplicare sentinţele de închisoare şi probaţiune, de a supraveghea persoanele eliberate condiţionat, de a pune în aplicare instrucţiuni pentru folosul comunităţii şi să efectueze anchete în cauze penale. Serviciul Penitenciar şi Probaţiune este compus dintr-un sediu central, 6 birouri regionale şi un serviciu de transport. Fiecare regiune dispune de închisori de arest preventiv, penitenciare şi unităţi de probaţiune, care cooperează pentru a ajuta inculpaţii să se adapteze în cel mai bun mod posibil la o viaţă fără criminalitate.
Sentinţă condiţionată - Sancţiune alternativă
 
La o pedeapsă condiţionată impusă de o instanţă poate fi supusă o persoană care a săvârşit o infracţiune pentru care sancţiunea unei amenzi este considerată inadecvată. Codul penal nu prevede un maxim pentru valoarea penală a infracţiunii care ar putea fi sancţionată cu o pedeapsă condiţionată. Cu toate acestea, practica judiciară a stabilit, ca regulă principală, că valoarea penală a infracţiunii să nu depăşească un an de închisoare. În plus, instanţa poate lua în considerare natura infracţiunii. Instanţa poate alege o sentinţă condiţionată în loc de închisoare în cazul în care există temerea că acuzatul va fi vinovat de criminalitate continuă. O pedeapsă  condiţionată nu necesită acordul persoanei acuzate. 
Instanţa poate considera că sentinţa poate fi contopită cu muncă în folosul comunităţii. Pe de altă parte, o astfel de condiţie  necesită acordul persoanei condamnate.

Persoana condamnată la o pedeapsă condiţionată este obligată să ducă o viaţă ordonată şi să poată să se întreţină. 

Dacă infractorului i-a fost impus să ofere despăgubiri pentru prejudiciile cauzate de infracţiunea comisă, infractorul va face ceea ce se află în capacitatea sa de a îndeplini această obligaţie. Instanţa poate stabili că, în timpul perioadei de probaţiune infractorul să plătească prejudiciul adus. 
O pedeapsă condiţionată poate fi coroborată cu ,,o zi-amendă’’ cu condiţia de a efectua muncă în folosul comunităţii, dar nu cu o pedeapsă privativă de libertate. 

Parchetul este responsabil pentru incidentele legate de încălcarea  perioadei de probaţiune. 

În cazul în care inculpatul nu se conformează cu ceea ce se cere de la el în  cadrul sentinţei condiţionate, instanţa poate, în cazul în care procurorul acţionează în acestă chestiune înainte de expirarea perioadei de probă şi având în vedere circumstanţele să i se acorde un avertisment sau o revocare a sentinţei condiţionate şi va decide adoptarea unei alte sancţiuni. 

,,Autoritatea de Procuratura suedeză’’ are trei sarcini principale: să investigheze  infracţiunile, să decidă dacă să iniţieze sau nu procedurile legale şi să apară în instanţă.

O sentinţă condiţionată şi o pedeapsă de probaţiune pot fi contopite cu condiţia de a presta muncă în folosul comunităţii, între 40 şi 240 de ore de muncă neremunerată.
Concluzii
Aceste sancţiuni penale neprivative de libertate reprezintă o alternativă preferabilă pedepsei cu închisoarea doar în cazul unor infracţiuni mai puţin grave şi a unor infractori care prezintă un pericol social redus datorită numeroaselor avantaje pe care le prezintă.

Sancţiunile penale alternative la pedeapsa închisorii reprezintă un remediu pentru eliminarea consecinţelor negative ale detenţiei şi o consecinţă a evoluţiei şi umanizării pedepselor.

Ca efect al globalizării, sursele de reglementare juridică internaţională, precum şi reglementările la nivelul Uniunii Europene au reprezentat un serios impuls în afirmarea şi implementarea sancţiunilor penale alternative la pedeapsa închisorii şi a măsurilor comunitare. 
Un rol important în executarea sancţiunilor penale alternative revine serviciilor de probaţiune, care îşi desfăşoară activitatea în toate fazele procesului penal.
Avantajele de natură economică şi socială ale sancţiunilor penale alternative explică în mare măsură necesitatea aplicării lor, concomitent cu diversificarea acestor sancţiuni pentru a răspunde mai eficient individualizării în funcţie de persoana infractorului, precum şi necesităţii apărării societăţii.

